recursal/SuperWikiNEXT-32B huggingface dataset:
**大笪地**係中國廣東廣州冇咗嘅商場，位置喺荔灣區長壽路同寶華路嘅交界東北角，間嘢喺2000年12月底開業，但後嚟因租期期滿，俾廣州地鐵方收返地皮嚟搞商業建築原因，2014年4月21號停業兼撤場。

佢開業期間，曾經係人流密集同精打細算嘅家庭主婦同學生、後生仔女成日去買嘢嘅地方。

史
-

1990年代初，有唔少地攤佬喺華林街一帶集體擺攤，後嚟賣到成街成市，令城市管理方搞佢唔掂。後嚟廣州城市執法部門為咗打擊走鬼現象，喺2000年同廣州地鐵公司合作，喺長壽路同寶華路交界搞咗間商業城嚟規範經營同解決成街走鬼問題。同年12月底，商場正式開業。開業期間曾經招攬過一系列1950年代同1960年代出世啲失業工人開檔做生意。由於啲貨賣出嘅價錢比較平，令唔少人成日過嚟幫襯買嘢。期間亦搞過4次細規模嘅裝修，安置咗近400個家庭。

但花無百日紅，喺2014年3月22號，由於廣州地鐵公司向商場方發佈咗份租賃合同期滿嘅公告，令商場隨時停業重畀多商家一個月嘅緩衝期；同年4月21號，商場正式停業。

### 後續

大笪地停業後，商場原有檔主冚唪唥分頭搬到康王路嘅康王·柏德萊商業城同華林寺附近搵舖繼續開檔做生意。而原有嘅建築喺2014年8月22號正式開拆。

有關嘅書
----

* 搭地铁玩广州 第51页　　广西师范大学出版社 ISBN 978-7-5633-9834-8

註
-

1. ↑  〈大笪地拜拜啦(组图)〉. 《信息时报》. 新浪. 2014-04-22.`{{cite news}}`: CS1 maint: url-status (link)
2. ↑  〈大笪地撤场 去边度淘货？〉. 《广州日报》. 人民网. 2014-03-06.
3. ↑  〈大笪地广州最平 精明师奶乐帮衬〉. 《南方網》. 新浪. 2011-04-18. 原著喺2020-03-16歸檔. 喺2017-04-03搵到.
4. ↑  〈大笪地，唉……又要变回"一大笪空地"〉. 《南方都市报》. 南都網. 2014-03-27. 原著喺2020-03-16歸檔. 喺2017-04-03搵到.
5. ↑  〈荔湾大笪地正式开拆〉. 《信息时报》. 花城网. 2014-08-22. 原著喺2016-05-14歸檔. 喺2017-04-03搵到.
大力鉗
而家大力鉗加咗個「手掣」（左邊下面）一「撳掣」就放開鎖死嘅位置
**大力鉗**，**乸鉗**（英文：**Locking pliers**，**Vise-Grips**，**Mole wrench**，**vice grip**）係種鉗，可以鎖死成個鉗，唔使靠隻手夾埋個手柄，鎖死拑嘢時，唔使理個鉗，慳力慳人手。 

依家啲大力鉗款式好多，主要係個鉗頭有分別，形狀唔同嘅鉗頭，去處理唔同嘅工作需要，好似夾水喉、燒焊用，抖木用，拆螺絲專用咁。

史
-

史上第一個大力鉗叫「Vise-Grips」，由美國人威廉 S. 彼得遜（William S. Petersen）一九二四年喺內布拉斯加州 De Witt 鎮發明。彼得遜自己推銷，一九三四年喺返 De Witt 鎮開鋪，叫彼得遜製造公司（Petersen Manufacturing Company），一九三八年正式生產。彼得遜喺一九四〇年八月十七號再申請專利，兩年後獲批。 

喺英國，大力鉗叫 Mole wrench，而《泰晤士報》話係由英國人唐瑪士 郭特利（Thomas Coughtrie）「發明」嘅。一九五零年代郭特利喺 M. K. Mole and Son 呢間公司做常務董事，佢喺一九五七年五月七號申請專利，一九五八年七月十六號批出。比彼得遜嘅專利申請遲咗十七年，而兩個專利嘅畫圖好鬼似。

之後陸陸續續有類似嘅產品推出，主要係鎖死同埋放鎖嘅設計有唔同，但整體來講都用相同原理。而近年嘅發展就係個鉗頭出現變化，令有更多功能。

用
-

大力鉗嘅尾部（第一張圖嘅左邊上面）有粒螺絲頭，用嚟控制個鉗嘴開合嘅闊度，順時針扭令鉗嘴收窄。然後將大力鉗嘅柄合起，細細力拑嘅喺要拑嘅嘢上面，再調節螺絲頭，啪實手柄就會拑實鎖死（會聽到 kick 一聲）。用完個鉗，「撳」一下個手掣就會放開個鉗。

大力鉗之所以鎖得死係因槓桿作用，佢有四大好處：

* 槓桿作用令大力鉗比普通鉗大力得多。
* 大力之如，力度控制細緻準成，因為鉗嘴唔會閂過籠。
* 鉗嘴開合大細可以精確咁控制。
* 鉗閂咗就繼續閂，唔使理，直到畀人開返。

註
-

1. ↑  「乸鉗」係三行行內咁叫，「乸」實唔放開咁解，「乸」係借音字，可能寫成「揦鉗」或者「搻鉗」。

攷
-

1. 1 2  〈大力鉗〉. 《架生》 (臺灣中文). 喺2021-08-19搵到.
2. 1 2  《裝修佬 - 鉗的種類（大力鉗）》, 喺2021-08-19搵到
3. ↑  《「跌落地揦返拃沙」》, 喺2021-08-20搵到
4. ↑  《粵語「搻簁」是什麼意思？》 (中文), 原著喺2021-08-20歸檔, 喺2021-08-20搵到
5. ↑  "Petersen Manufacturing". Official Nebraska Government Website. 喺21 March 2012搵到.
6. ↑  "The Vise Grip Company of Nebraska". *livinghistoryfarm.org*. 原著喺2022-01-22歸檔. 喺2021-08-19搵到.
7. ↑  "US Patent: 2,280,005 - Wrench". *www.datamp.org*. 喺2021-08-20搵到.
8. ↑  "Thomas Coughtrie: engineer and Mole self gripping wrench inventor" (英文). ISSN 0140-0460. 喺2021-08-19搵到.
9. ↑  "Thomas Coughtrie: engineer and Mole self gripping wrench inventor". *The Sunday Times*. UK. 18 October 2008. 原先內容歸檔喺5 August 2019. 喺28 March 2021搵到.
10. ↑  "US Patent: 2,799,195 - Toggle Release Means For A Pivoted Jaw Wrench". *www.datamp.org*. 喺2021-08-20搵到.
11. ↑  "A Brief History of Mole Grips". *Wonkee Donkee Tools* (英國英文). 喺2021-08-20搵到.

拎出去
---

|  |  |
| --- | --- |
|  | 維基同享有多媒體嘅嘢：**Locking pliers** |

* Vise Grips versus Mole Grips *Progress is fine, but it's gone on for too long* (2017) （英文）
**英皇集團**係香港生意人楊成創立嘅公司，旗下業務橫跨唔同界別。

業務
--

### 金融業務

英皇集團嘅金融業務係集團嘅主營業務，英皇金融證券集團旗下分行數目係同行之冠，並已經喺澳門同東南亞建立業務。旗下包括專營外匯買賣業務嘅英皇金融集團（香港）有限公司同埋從事黃金兼貴金屬買賣服務嘅英皇金業投資（亞洲）有限公司。而集團亦都一早喺1990年將業務擴展到澳門，成立咗英皇金融集團（澳門）有限公司。英皇證券集團就專營證券及期貨經紀業務，旗下英皇證券（香港）有限公司同埋英皇期貨有限公司代客買賣喺香港同埋多個海外金融市場掛牌嘅股票、債券、基金、期權連衍生產品。為提供更全面嘅一站式理財服務，亦設立咗另一附屬公司英皇財富管理有限公司。另外，集團亦向企業提供各類融資安排嘅專業意見，亦有財務貸款服務。英皇證劵集團喺2007年4月喺香港聯合交易所主板上市（香港股票編號717）。

### 地產業務

英皇集團（國際）（股份代號：163）負責地產業務，1990年上市，係英皇集團核心業務之一。為咗落實集團多元化發展策略，英皇集團（國際）不斷努力發展、投資同埋管理各類型地產項目。項目咩嘢都有，包括大型綜合發展項目、寫字樓、購物商場、住宅、酒店，同埋共享工作空間等等，分佈喺香港、澳門同埋中國各個主要城市。當中大多位處喺全球著名地段，包括香港羅素街、北京長安街、同埋倫敦牛津街等等。其項目包括淺水灣「the pulse」、「南灣御苑」、舂坎角「御濤灣」、大埔嘅低密度住宅大樓「龍成堡」同「映月灣」、 西營盤「維港峰」、長沙灣「喜遇」同屯門「珀居」等等。公司亦買入倫敦牛津街181-183號全幢商廈做投資，拓展海外市場。旗下嘅北京英皇集團中心更獲得由北京商務中心區管理委員會頒發 「六星超甲級樓宇」同「中國寫字樓金地標」殊榮。

### 鐘錶珠寶

英皇鐘錶珠寶係集團嘅基石業務，2008年7月喺香港聯合交易所上市（香港股票編號887）。經過多年發展，而家已經喺國際享負盛名，分店佈滿香港、澳門各購物旺區，專門代理世界一級嘅鐘錶品牌，好似勞力士、卡地亞、百達翡麗、伯爵及歐米茄等。而喺珠寶鑽飾方面，英皇鐘錶珠寶獨特用心嘅設計，贏盡國際口碑，奠定咗喺亞洲珠寶界嘅地位。2009年又喺尖沙咀嘅歷史建築物「1881」成立第一間珠寶旗艦店。2013年一度衝出國際，喺新加坡連開四店。2018年，業務更打入馬來西亞。

### 娛樂

英皇集團喺九十年代陸續成立英皇娛樂集團（1999年）、英皇電影、以及英皇戲院，全面投入文化創意產業，迄今累積電影、電視劇集、音樂唱片、演唱會、舞台劇等唔少作品，旗下多位藝人揚名國際，多個周刊品牌風行線上線下。後來又拓展電影院業務，貫通成個電影行業嘅產業鏈。至2017年，英皇文化產業集團有限公司（股份代號：491）正式成立，並喺香港聯合交易所主板上市。

### 酒店

英皇集團旗下而家有嘅酒店包括位於澳門嘅英皇娛樂酒店（股份代號：296）、香港灣仔嘅英皇駿景酒店，同埋澳門嘅盛世酒店，另於香港經營兩間服務式住宅MORI MORI同埋The Unit。

### 傳媒

英皇集團旗下嘅新傳媒集團喺1999年成立，從事出版同埋發行，每星期出版唔同刊物，五本刊物分別係《東方新地》、《新假期》、《新Monday》同埋《經濟一週》。隨著免費報章出現，傳統報章近年嘅銷量大幅下降，加上讀者讀報習慣有所改變，《新報》長期處於虧蝕狀態，決定2015年7月12號起停刊，所有受影響員工都獲合理賠償同埋妥善安排。

新傳媒喺本地同埋國際比賽中都拎到機構頒授獎項，如Galaxy Awards、Astrid Awards、「亞洲出版大獎」同埋「傳媒轉型大獎」，又喺Marketing Magazine Spark Awards for Media Excellence卓越傳媒大獎2017中橫掃一共33項大獎，包括全場兩個最高榮譽大獎 Media Brand of the Year「年度最佳媒體品牌大獎」同埋 Media Owner of the Year「年度最佳媒體」。

### 傢俬及室內佈置

歐化傢俬喺1975年成立，專門代理歐洲嘅高級傢俬，為歐化國際有限公司（股份代號：1711）所管轄。歐化傢俬網羅大量風格時尚、舒適耐用嘅品牌，零售門市遍佈香港咁多區。除咗零售之外，又透過旗下唔同品牌將業務作多元化發展，包括從事床褥、梳化同埋床品批發同零售嘅歐化寶、主打優質輕巧傢俬同埋丹麥潮流家品嘅 at.home，以及承接傢俬工程項目嘅Special Project，提供一站式家用同埋商用傢俬配套服務同產品。

參考
--

1. ↑  〈英皇金融證券集團〉. 原著喺2016年3月4號歸檔. 喺2015年1月28號搵到.
2. ↑  〈英皇金融集團（香港）有限公司〉. 原著喺2016年3月4號歸檔. 喺2015年1月28號搵到.
3. ↑  〈英皇金融集團（澳門）有限公司〉. 原著喺2016年3月4號歸檔. 喺2015年1月28號搵到.
4. ↑  英皇證券集團
5. ↑  英皇地產
6. ↑  英皇鐘錶珠寶
**英雄聯盟**（**League of Legends**，縮寫LoL，簡稱League）係一隻由Riot Games開發同發行嘅5打5線上戰鬥遊戲（MOBA），喺2009年發行，有 Windows 版同 MacOS 版。最初嘅概念係嚟自《魔獸爭霸III：寒冰霸權》入面一個叫 Defense of the Ancients（簡稱 DotA）嘅第三方自定義地圖，後嚟發展成為一款獨立遊戲。佢係一隻免費game，不過有得貨金買skin。

喺一場遊戲入面，十個玩家分成兩隊對戰，佢哋要守自己嗰半邊地圖並攻佔對面嗰半邊。每個玩家各自操縱一個角色（叫做**英雄**），每個英雄都有自己唔同嘅技能。遊戲進行期間，英雄可以獲取經驗值升級同埋獲取金幣去買裝備，去強化自己，打敗敵隊。遊戲嘅勝利條件係摧毀敵隊一棟叫「主堡」（Nexus）嘅建築物。

英雄聯盟嘅評價普遍正面，主要嘅批評係無法處理玩家喺遊戲內嘅負面、不良行為，Riot曾經多次改革遊戲入面嘅玩家不當行為舉報系統，但係都無辦法令玩家嘅一啲負面行為，例如辱罵隊友、搶路、偷小兵、偷野怪呢啲toxic嘅行為得到懲罰。喺2019年，英雄聯盟曾經錄得八百萬玩家同時上線嘅紀錄，遊戲嘅成功衍生出其他相關嘅作品，有MV、漫畫、短篇故事同埋動畫奧術（Arcane），亦都有其他電子遊戲，包括英雄聯盟：激鬥峽谷、符文之地傳奇、破敗王者：英雄聯盟傳奇等等。

英雄聯盟好多時被形容為世界上最大嘅電子競技遊戲，每年一度嘅英雄聯盟全球總決賽由十二個賽區組成，喺2019年嗰屆有超過一億人收睇，同時收睇人數曾經高達四千四百萬，比賽有喺網上直播平台Twitch、YouTube、Bilibili同埋有線電視運動頻道ESPN播出。

玩法
--

英雄聯盟係一隻isometric視角嘅MOBA遊戲，玩家控制一隻有特殊能力嘅角色（英雄）去對戰。截至2021年11月，總共有157隻唔同嘅英雄畀玩家揀。遊戲期間，玩家可以透過擊殺敵隊「小兵」、英雄、摧毀敵隊建築物同擊殺中立「野怪」獲取金錢同經驗值。金錢可以等英雄返到基地嗰陣用嚟買裝備強化自己，經驗值就可以用嚟升級英雄，提升英雄能力同埋提供技能點數，用嚟升級技能。每場遊戲之間係分開嘅，一場入面所得金錢同經驗值帶唔到去下一場遊戲。

### 一般模式：召喚峽谷

簡化咗嘅召喚峽谷地圖，黃色嘅係所謂嘅「路」（lane），由電腦控制有簡單智能嘅小兵會沿呢三條路進攻。紅點同藍點代表防禦塔。深紅同深藍嘅叫做「溫泉」。黑色虛線代表河道。綠色係野區，入邊有中立野怪。
召喚峽谷係英雄聯盟嘅主打地圖，亦都係電子競技入面採用嘅地圖。喺呢個地圖有唔計積分嘅一般模式，同計分嘅積分對戰模式，積分對戰再細分「單排/雙排」同「彈性積分」兩種。積分模式採用ELO計分系統，分為九個階級（叫做牌位），由低至高分別係鐵牌、銅牌、銀牌、金牌、白金、鑽石、大師、宗師同菁英。

一般模式嘅地圖係正方形，兩隊分別喺左下角同右上角開始，邊隊首先打爆對面主堡就贏，沿途每條路都有三座防禦塔守護，敵隊嘅英雄亦都會嘗試阻撓。

英雄
--

內文：英雄聯盟英雄一覽
Fans cosplay 英雄聯盟入邊嘅英雄奈德麗
而家英雄聯盟有超過140隻英雄畀玩家揀，而且每幾個月就推出一隻新嘅，不過有啲英雄就歷久彌新，例如犽宿、劫、李星呢啲考技術嘅，就幾時都咁多人玩。

睇埋
--

* 多人線上戰鬥競技場遊戲

注
-

1. ↑  鐵牌同宗師係新加嘅

參考
--

1. ↑  "League of Legends's reporting in Champion select feature set for July launch". *PCGamesN*. 原先內容歸檔喺October 25, 2020. 喺December 23, 2020搵到.
2. 1 2  Blue, Rosario (July 18, 2020). "League of Legends: a beginner's guide". *TechRadar*. 原先內容歸檔喺September 4, 2020. 喺September 6, 2020搵到.
3. ↑  Watson, Max (Summer 2015). "A medley of meanings: Insights from an instance of gameplay in League of Legends" (PDF). *Journal of Comparative Research in Anthropology and Sociology*. **6.1** (2068–0317): 233. 原先內容歸檔 (PDF)喺December 29, 2020. 喺December 26, 2020搵到. Similar to an RTS, players control the action from an isometric perspective, however, instead of controlling multiple units, each player only controls a single champion.
4. ↑  Heath, Jerome (30 November 2021). "All League of Legends champion release dates". Dot Esports. 喺4 December 2021搵到.
5. ↑  Wolf, Jacob (September 18, 2020). "League 101: A League of Legends beginner's guide". *ESPN*. 原先內容歸檔喺January 11, 2021. 喺December 23, 2020搵到.
6. 1 2  "League of Legends translated". BBC Sport. 原先內容歸檔喺July 19, 2020. 喺July 20, 2020搵到.
7. ↑  Watson, Max (Summer 2015). "A medley of meanings: Insights from an instance of gameplay in League of Legends" (PDF). *Journal of Comparative Research in Anthropology and Sociology*. **6.1** (2068–0317): 225. 原先內容歸檔 (PDF)喺December 29, 2020. 喺December 26, 2020搵到. [...] all champion experience, gold, and items are lost after an individual match is over [...]
**英華小學**（英文：**Ying Wa Primary School**）係香港一間男子小學，位於香港九龍深水埗區英華街三號，課程特別設計為男仔而設。

歷史
--

舊有嘅英華書院小學部喺1931年創校。1963年，英華書院校舍由旺角弼街搬到牛津道，而牛津道嘅校舍未能夠容納小學部，小學部因此而停辦，舊有嘅小五同小六學生需要到當時新開設嘅中華基督教會基華小學繼續上堂，部分英華書院小學部嘅教師亦過渡到基華小學。

喺2003年，中華基督教會基全小學上午校以基全小學嘅名義轉為全日制學校，而下午校就合併到新註冊成立嘅「英華小學」，並搬到深水埗英華街嘅校舍，稱為小學「復校」。新嘅英華小學係獨立於書院嘅學校，第一任小學校長由基全小學下午校校長簡燕玲擔任，舊有嘅下午校師生同校長亦轉到新嘅英華小學繼續上堂。

2007年開始由津貼小學轉為直資小學，同英華書院結龍，畢業學生可以一條龍方法直接升讀。

歷任校長
----

* 2003-2004 簡燕玲
* 2004-2019 林浣心
* 2019- 陳美娟

睇埋
--

* 英華書院

參考
--

1. ↑  劉紹麟. 《古樹英華》. 英華書院校友會有限公司. p. 93–94. ISBN 962-86125-1-4.
2. ↑  〈學校歷史〉. 中華基督教會基華小學. 原著喺2019-03-02歸檔. 喺2018-01-14搵到.
3. 1 2  〈英華小學校務報告 2011–12年度〉 (PDF). 英華小學.
4. ↑  《皕載英華》出版委員會 (2018年11月). 《皕載英華》. 三聯書店（香港）有限公司. pp. 485–494. ISBN 978-962-04-4416-6.
5. ↑  〈英華結龍涉歧視新移民〉. 香港東方日報. 2003-02-10. 喺2018-01-14搵到.

出面網頁
----

* 英華小學嘅官方網站 Edit this at Wikidata
1967年Joey Bishop嘅清談節目
廣播嘅清談節目
**清談節目**（粵拼：cing1 taam4 zit3 muk6；英文：**Talk Show**，普通話名「**脫口秀**」係英文嘅音譯），亦叫做**談話節目**，係指一種觀眾聚集埋一齊討論主持人提出嘅話題嘅廣播或電視節目。一般清談節目都有一列嘉賓席，通常由有學問嘅或者對嗰檔節目嘅特定問題有特殊經驗嘅人組成。

從各大都市嘅地方電台到國家聯合廣播清談節目例如《Rush limbaugh show（英文：Rush limbaugh show）》，各種政治清談節目喺美國成日有。

歷史
--

電視播放清談節目，源於電視時代早期。清談節目可以根據唔同播出時間分做兩大部分，日間清談節目同夜間清談節目，呢兩種脫口秀聚焦嘅主題都唔同。
深夜脫口秀節目包括《今夜秀（英文：The Tonight Show）》（台灣舊譯《午夜漫談》）同《大衛深夜秀》等已經播咗幾10年，以名人嘉賓同幽默小品做佢主要特徵。電視新聞先驅愛德華·摩洛喺過1950年代尾主持咗《小世界》（Small World），從嗰時開始政治脫口秀主導咗星期日早晨嘅電視節目。

每日一齊播出嘅脫口秀包括從家庭導向嘅《奧普拉·温芙瑞秀》（Oprah Winfrey）以至所謂嘅「垃圾電視」，如《傑瑞·斯普英哥秀》等好多節目。

喺華人世界比較令人熟悉嘅有香港無綫電視嘅《志雲飯局》、香港鳳凰衛視嘅《魯豫有約》、《鏘鏘三人行》、香港亞洲電視嘅《龍門陣》、《今夜不設防》、《亞視百人》、臺灣中天綜合台嘅《康熙來了》等。

隨住互聯網同自媒體嘅發展，基於互聯網嘅脫口秀節目主要有高曉松嘅《曉說》、羅振宇嘅《羅輯思維》。

電視網熱衷於脫口秀，係因為佢總體嚟講製作費用好平。然而，佢成唔成功，好大程度上取決喺主持人嘅個性；都咁啱係呢一點，甚至令主持人成為價值不菲嘅商品。

影響
--

美國皮尤研究中心嘅一份調查顯示，18至29歲嘅美國人入面，有近一半從呢類脫口秀入面攞到同選舉有關嘅信息，成年人入面過四分之一喺投票入面嘅態度受脫口秀影響。

喺美國，如果你想喺政治上攞到成功，就必須要有撐你嘅媒體，如果你唔可以控制佢，你就必須討好佢。對於政客嚟講，呢次自我形象嘅推廣。美國人好着重佢哋嘅領袖係唔係幽默，因為呢個係美國文化入面唔可以缺嘅一部分。但係政客平時都需要保持嚴肅同專業，脫口秀畀政客提供咗一個舞台嚟展示佢哋嘅幽默。

延伸閱讀
----

* Niven, David; Lichter, S. R.; Amundson, Daniel (July 2003). "The Political Content of Late Night Comedy". *The Harvard International Journal of Press/Politics*. **8** (3): 118–133. doi:10.1177/1081180X03008003007. `{{cite journal}}`: Cite has empty unknown parameter: `|coauthors=` (help)
**光塔路**（粵拼：gwong1 taap3 lou6）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從人民中路開始，一直向東去到米市路同埋朝天路嘅交界嗰頭。呢條路響1934年開通。

概要
--

全長493米，闊9米，成條路係有2條車道，單行綫，除咗海珠中路嘅西邊同紙行路嘅東邊係雙行線；紙行路嘅西邊橋底係唔可以行車之外（因為人民中路嘅東邊到紙行路嘅西邊係人民路高架橋嘅上落位），凈低嗰部分凈係可以從西邊向東邊行。

史
-

**光塔路**以前係嗌**光塔街**（gwong1 taap3 gaai1）嘅名，喺古代，阿拉伯文就話成係「大食街」（阿拉伯文：ديسك شارع‎）同埋「大紙街」（阿拉伯文：ديز شارع‎）呢兩個名嘅，主要係入面有好多大食嘅人喺呢度住先至改咗噉嘅名。由於嗰陣時，廣州係中國入面，最早開放嘅其中一個通商嘅口岸、佢重係好多種宗教入到中國嘅其中一個地方。所以喺唐朝嗰陣，光塔街已經係好出名嘅「蕃街」，而光塔路附近嘅區域就被人嗌咗係「蕃坊」，由于嗰陣時有好多行海上絲綢之路嚟到中國玩貿易嘅鬼佬。喺宋朝嗰陣，距離光塔路冇幾遠嘅就係內港，而懷聖寺入面嘅光塔頂尖上面，裝嘅「金鷄」就變咗係鬼佬船嘅導航標喇。到咗1934年，廣州市政府就將條光塔街同埋大紙街整闊咗，就變咗依家嘅光塔路喇。

特色
--

呢條馬路係喺老城區入面，雖然話條路嘅居民都經過號多次搬入嚟同埋遷出去，去到廣州嘅邊個角落頭都有。依家呢條路重有好多回族佬同埋滿族佬住響呢條路，喺海珠中路嘅東邊嘅光塔路，條路嘅兩邊重有好多間清真同埋伊斯蘭嘅食品、服裝同埋用品嘅商鋪；重有幾間伊斯蘭佬嘅餐廳。由於呢條路比較窄，所以平時都比較靜下，但係到咗伊斯蘭教嘅禮拜日同埋每年嘅古爾邦節同埋開齋節，就有好多伊斯蘭教佬入去懷聖寺嗰邊拜神喇。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* **人民中路**
* 紙行路
* 海珠中路
* 米市路、朝天路

註
-

1. ↑  馬逢達，《廣州蕃坊考》1986
英聯邦運動會成員國同地區分布以及舉辦城市分佈
**英聯邦運動會**（英文：The Commonwealth Games）係英聯邦國家每四年舉辦一次嘅運動會。呢個運動會首次舉辦喺1930年，當時佢叫**大英帝國運動會**（The British Empire Games）。1954年改叫**大英帝國英聯邦運動會**（British Empire and Commonwealth Games），又喺1970年改叫**不列顛英聯邦運動會**（British Commonwealth Games），然後响1978年換成而家嘅英聯邦運動會（The Commonwealth Games）。

除咗奧運會嘅熱門運動項目，英聯邦運動會嘅運動項目方面亦包含咗一啲流行於英聯邦國家嘅項目例如草地滾球、七人橄欖球同無網籃球。目前，一共有53個英聯邦國家同71個隊伍參與呢個運動會。英聯邦運動會嘅運動員人數通常高達5000人。呢個使到英聯邦運動會係其中最多運動員參與嘅國際運動盛會之一。

英國嘅4個組成部分—英格蘭，蘇格蘭，威爾斯同北愛爾蘭—都派出各自嘅嘅隊伍參加英聯邦運動會，重有一啲英國皇家屬地例如，安圭拉島，澤西島，曼島同一啲英國海外領地地區都派出各自獨立嘅嘅代表團參賽。

只有六支代表隊曾參加全部歷屆以來嘅英聯邦運動會：澳洲、加拿大、英格蘭、紐西蘭、蘇格蘭及威爾斯。

起源
--

以一個運動競賽嘅方式團結大英帝國嘅各個成員，呢個構思最初係由阿斯特利·曲琶（Astley Cooper）先生喺1891年形成嘅，佢喺《泰晤士報》上發表咗一篇文章，內容建議話「如果每四年舉辦一次泛大不列顛同泛安圭拉嘅競賽同埋節日可以促進大英帝國成員之間嘅親善友誼同相互理解」。

響1911年，大英帝國節喺倫敦舉辦，節日係為咗慶祝加冕嘅佐治五世國王。節日中都舉辦咗一場帝國內嘅競標賽，參賽嘅隊伍包括澳洲、加拿大、南非同埋英國，比賽項目包括打拳、摔角、游水同埋田徑。

響1928年，加拿大人咩·馬斯·（波比）·羅便臣（Melville Marks (Bobby) Robinson）邀請籌劃咗第一屆嘅**大英帝國運動會**，兩年後喺加拿大安大略省嘅咸美頓正式舉辦咗第一屆賽事。

抵制
--

英聯邦運動會同奧運會一樣，亦曾受到政治抵制。

* 尼日利亞響1978年愛民頓英聯邦運動會前就因為新西蘭同南非種族隔離時代南非嘅運動關係而抵制當年嘅英聯邦運動會。
* 戴卓爾夫人政府反對制裁南非，幫助南非白人種族主義政權抵抗國際壓力最後使到英聯邦59個成員中嘅32個來自非洲，亞洲同加勒比海地區嘅國家同地區聯合抵制1986年蘇格蘭英聯邦運動會，喺1974年，1982年同1990年都因為南非問題英聯邦成員國示意要抵制運動會。

歷屆運動會一覽
-------

| 第幾屆 | 年份 | 舉辦城市 | 主辦國 |
| --- | --- | --- | --- |
| 第1屆 | 1930年 | 咸美頓 | 加拿大 |
| 第2屆 | 1934年 | 倫敦 | 英格蘭 |
| 第3屆 | 1938年 | 悉尼 | 澳洲 |
| 第4屆 | 1950年 | 奧克蘭 | 紐西蘭 |
| 第5屆 | 1954年 | 温哥華 | 加拿大 |
| 第6屆 | 1958年 | 卡迪夫 | 威爾斯 |
| 第7屆 | 1962年 | 珀斯 | 澳洲 |
| 第8屆 | 1966年 | 京士頓 | 牙買加 |
| 第9屆 | 1970年 | 愛丁堡 | 蘇格蘭 |
| 第10屆 | 1974年 | 基督城 | 紐西蘭 |
| 第11屆 | 1978年 | 愛民頓 | 加拿大 |
| 第12屆 | 1982年 | 布里斯班 | 澳洲 |
| 第13屆 | 1986年 | 愛丁堡 | 蘇格蘭 |
| 第14屆 | 1990年 | 奧克蘭 | 紐西蘭 |
| 第15屆 | 1994年 | 維多利亞 | 加拿大 |
| 第16屆 | 1998年 | 吉隆坡 | 馬來西亞 |
| 第17屆 | 2002年 | 曼徹斯特 | 英格蘭 |
| 第18屆 | 2006年 | 墨爾本 | 澳洲 |
| 第19屆 | 2010年 | 德里 | 印度 |
| 第20屆 | 2014年 | 格拉斯哥 | 蘇格蘭 |
| 第21屆 | 2018年 | 黃金海岸 | 澳洲 |
臺北輔大
**輔仁大學**（英文：**Fu Jen Catholic University**），別稱「天主教輔仁大學」，簡稱**輔大**，係臺灣一間大學。中文校訓係「**真善美聖**」，而拉丁文校訓就係**Veritas, Bonitas, Pulchritudo, Sanctitas**。

輔大嘅前身係1925年喺北京創立嘅**北平輔仁大學**，1951年因中共命令而停辦，到1961年喺臺北復辦。2013年有學生27,000人。而家有十二個學院，係文學院、藝術學院、醫學院、傳播學院、教育學院、理工學院、外語學院、民生學院、織品紡織學院、法律學院、管理學院、社會科學院。

姐妹校
---

### 亞洲

* 馬來西亞 馬來西亞
	+ 拉曼大學

連出去
---

|  |  |
| --- | --- |
|  | 維基同享有多媒體嘅嘢：**Fu Jen Catholic University** |

* 輔仁大學
* 天主教輔仁大學簡介-中文版 An Introduction to Fu Jen Catholic University-Chinese - YouTube

|  |  |
| --- | --- |
| 權威控制 | 
* WorldCat
* VIAF: 155959265
* LCCN: n82060139
* ISNI: 0000 0000 8721 1601
* GND: 507483-6
* SUDOC: 032956924
* BNF: cb123881809（資料）
* NLA: 36611265

 |


|  |  |
| --- | --- |
| Stub icon | 呢篇大學文係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Stub icon | 呢篇同臺灣有關嘅文係楔位文。歡迎幫維基百科擴寫佢。睇 • 論 • 改 • 歷 |
**優先編碼器**（粵拼：jau1 sin1 pin1 maa5 hei3；英文：**Priority Encoder**）係種可以將多個二進制輸入壓縮成更少數目輸出嘅電路或算法。佢嘅輸出係序數0到輸入最高有效位嘅二進制表示。優先編碼器經常用喺處理最高優先級請求嗰時控制中斷請求。

A 4:2 Priority EncoderA 4:2 Priority Encoder
如果同時有兩個或以上嘅輸入作用喺優先編碼器，優先級最高嘅輸入將會被優先輸出。 下圖係個4線對2線編碼器嘅例，其中最高優先級嘅輸入喺功能表左邊，而「x」代表冇關項，就可以係1亦可以係0，亦即係話無論冇關項嘅值係咩，都唔影響輸出，只有最高優先級嘅輸入有變嗰陣時，輸出先會變。

4線對2線優先編碼器| I3 | I2 | I1 | I0 | O1 | O0 | V |
| --- | --- | --- | --- | --- | --- | --- |
| 0 | 0 | 0 | 0 | x | x | 0 |
| 0 | 0 | 0 | 1 | 0 | 0 | 1 |
| 0 | 0 | 1 | x | 0 | 1 | 1 |
| 0 | 1 | x | x | 1 | 0 | 1 |
| 1 | x | x | x | 1 | 1 | 1 |

優先編碼器可排列連接埋一齊，組成更大規模嘅編碼器，例如6個4線對2線優先編碼器可以組成1個16線對4線編碼器，其中訊號源係4個編碼器嘅輸入，前4個編碼器嘅輸出作係2個編碼器嘅輸入。

優先編碼器比起簡單編碼器電路有更強嘅處理能力，因為佢能夠處理所有嘅輸入組合情況。

攷
-

1. ↑  M. Morris Mano, Michael D. Ciletti, "Digital Design", 4th Edition, Prentice Hall, 2006, ISBN 978-0-13-198924-5.
| How to read a taxoboxHow to read a taxobox**復羽葉欒樹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 雙子葉植物綱 Eudicots |
|
|
|
|
| （未分級） | 薔薇植物 Rosids |
|
|
| 目 | 無患子目 Sapindales |
|
|
|
|
|
|
|
|
| 科 | 無患子科 Sapindaceae |
|
|
|
|
|
| 屬 | 欒屬 *Koelreuteria* |
|
|
|
|
|
|
|
| 種 | **復羽葉欒樹 *K. bipinnata*** |
|

 |
|
| 二元學名 |
| ***Koelreuteria bipinnata***Laxm. |
|
|
|
|
|
|
|
|
|
|
|
|
|
|
|

 **復羽葉欒樹**（粵拼：fuk1 jyu5 jip6 lyun4 syu6）
（學名：*Koelreuteria bipinnata*），又叫**全緣欒樹**cyun4 jyun4 lyun4 syu6，英文系國家嗌佢做**golden tree**，係無患子科欒屬嘅落葉喬木，喺中國大陸嘅長江以南、南韓、日本、紐西蘭、美國嘅太平洋或大西洋邊同南邊墨西哥灣附近、以色列地區可以搵到。成樖嘢重識抗煙塵。

樣
-

植株高廿幾米，樹皮灰色，帶有幼嘅豎裂紋。葉係2重羽狀複葉，細葉有啲似蛋或橢圓噉，長9cm，全緣兼有啲齒響度。花黃色，有8條雄蕊同5嚿花瓣響度，每年7～9月開花。果係橢圓形嘅蒴果品種，細隻時係紫色，熟咗之後變啡，每年8～10月結果。

用途
--

復羽葉欒樹可以用嚟做庭院植物，佢啲木可以整家具，籽可以整工業用油同染料，另外，根同花可以做藥。

### 藥用

根同花可以做藥，有疏風清熱，止咳同殺蟲嘅功效。

有關嘅書
----

* 轻轻松松认植物 第109～110页　化学工业出版社　ISBN 978-7-122-15489-7

連出去
---

|  |  |
| --- | --- |
|  | 維基同享有多媒體嘅嘢：**復羽葉欒樹** |

|  |  |
| --- | --- |
|  | 維基物種有資料講：***復羽葉欒樹*** |

* 復羽葉欒樹 中醫世家
* 复羽叶栾树 中国百科网
* 复羽叶栾树价值用途 富农路
* 〈复羽叶栾树 *Koelreuteria bipinnata*〉. 中国植物物种信息数据库. 喺2013-01-15搵到.
* 国庆前后开花的复羽叶栾树 中國科学院
**巴拿馬文件**（英文：**Panama Papers**）係巴拿馬Mossack Fonseca（西班牙文：Mossack Fonseca）律師事務所嘅大量機密文件喺2016年俾國際調查記者同盟（中文：國際調查記者同盟）（ICIJ）踢爆嘅洩漏事件。文件包含Mossack Fonseca由1970年代開始，列出有關21.4萬間同離岸金融公司夾埋1150萬筆嘅詳細資料，連各國政治人同班精英未曝光嘅海外資產都揭穿埋。南德意志報喺2015年收到一位未知身份嘅人嘅文件之後，將佢同國際調查記者同盟分享，後者動用嚟自全世界80個國家同地區，107個媒體組織，用一年時間整理啲文件，2016年4月3號公布初步結果。而完整清單會喺同年五月初正式公布。

被洩漏嘅文件揭示國際權貴精英係點用避稅港嚟㔷埋啲錢。英國廣播公司話文件內容波及到全球72位前任或現任國家元首、政府首腦或佢哋屋企人，其中包括冰島總理、烏克蘭總統、英國首相嘅老竇——伊恩卡梅倫同埋中國共產黨中央委員會總書記習近平嘅姐夫——鄧家貴（中文：邓家贵）等人。ICIJ同時承認，設立離岸公司唔代表當事人一定有透過離岸公司（中文：離岸公司）搞非法活動；南德日報（中文：南德日報）話開設離岸公司係種無可厚非嘅商業行為，捲入巴拿馬文件漩渦嘅中國高層，可能凈為咗收埋啲錢或隱姓埋名喺中國搞投資嚟賺錢。

註
-

1. ↑  Fusion Investigative Unit (April 3, 2016). "Here are the famous politicos in 'the Wikileaks of the mega-rich'". *Fusion*. 原著喺四月 5, 2016歸檔. 喺April 3, 2016搵到.
2. ↑  傅莞淇 (2016-04-04). 〈巴拿馬文件》逾千萬份流出 72國領導人資產海外金融操作全都露〉. 《風傳媒》. 喺2016-04-05搵到.
3. ↑  〈存档副本〉. 原著喺2016年4月4號歸檔. 喺2016年4月11號搵到.
4. ↑  香港01記者 (2016-04-04). 〈【巴拿馬文件】習近平李鵬家族成員有開離岸公司〉 (香港中文). Wired. 喺2016-04-04搵到.
5. ↑  德语媒体：巴拿马文件的中国"政治惊悚剧"
**中國共產黨中央委員會調查部**（英文：Investigation Department of the Central Committee of the Communist Party of China，縮寫：**CID**），通稱係**中共中央調查部**，簡稱係**中央調查部**、**中調部**，係中國共產黨中央委員會撤銷咗嘅負責情報工作嘅職能部門。喺1955年成立。喺文革時康生指揮下嘅中調部積極參與過政治鬥爭，唔少嘅中共高級領導人成為過被調查嘅目標。1983年中調部同公安等其他部門合併，脫離咗中共內部系統變成公開嘅國家安全部。

史
-

1939年，中共中央決定咗成立中共中央社會部，統一領導中共嘅地下行動。1949年建政後，情報工作改由中央軍委總情報部同公安部分別執行。到1955年，軍委總情報部嘅職責，仲有公安部嘅情報職責，就改合組成中共中央調查部。由康生做第一個部長，而主管就係總理周恩來。文革嗰時，調查部因為同中共黨派鬥爭有關係而被取消，重畀人話係「反骨仔」、「反革命」、「地下黑警公安部」，有人重要求「徹底推翻地下黑警公安部」，有45人畀中共拉咗。後嚟因為撐文革嘅康生死咗，所以調查部部長羅清長成功「翻身」，仲將調查部重新開返。後嚟調查部仲做咗全大陸有史以嚟最犀利嘅情報機關之一。

1983年中共中央調查部撤銷後，原中共中央調查部同公安部政治保衛局（部分）等，再畀當局合組成呢家嘅中華人民共和國國家安全部。

歷任首腦
----

中共中央調查部（又叫做中共中央社會部）

* 康生（1939年10月—1948年）
* 李克農（1948年5月—1962年2月 死咗）
* 孔原（1962年11月－1967年畀人「打倒」）
* 軍管小組嘅負責人（1967年－1969年6月）
* 羅清長（1973年3月－1983年7月1號）

響1966年至到1973年之間畀人取消，響1973年羅清長要求重開得咗。

參考
--

1. ↑  中國「契卡」90週年：紅色薪火世代傳？ BBC中文 2017-05-29
2. ↑  〈往事：解决55万人"帽子"问题的历史波折〉. *history.sina.com.cn*. 喺2020-06-01搵到.
**慎海雄**（粵拼：san6 hoi2 hung4；1967年4月—）係中國記者同文宣官員，自2015年7月起擔任廣東宣傳部長。佢而家係中央廣播電視總台，即國家屬下媒體組織嘅負責人。佢仲擔任中共中央宣傳部副部長。佢喺杭州大學獲得中文學士學位，然後喺上海交通大學獲得工商管理碩士學位。佢部分職業生涯都係記者同新聞老編，從新華社浙江分部開始，然後係新華社上海分社嘅總老編，專攻金融。佢畀評選為首屆「十大新華社記者」獎。喺呢段期間，佢喺當時嘅浙江同上海市委書記習近平阿頭下工作。2010年，佢係上海任職期間呢，係喺上海世博會上嘅嘢畀中國政府評為「優秀進步嘅個人」。2012年8月昇做新華社副主編，2014年7月昇做新華社副主任（副部長級）。

2015年7月，慎海雄畀調任廣東省委常委、省宣傳部長，2018年2月，慎海雄被任命為中央電視台（CCTV）負責人，2018年3月，佢被任命中央廣播電視總台總裁。

參攷
--

1. ↑  中央廣播電視總台台長慎海雄出任中宣部副部長. *ifeng* (中文). 2018-03-28. `{{cite news}}`: Invalid `|script-title=`: missing prefix (help)
2. ↑  廣東宣傳部長庹震進京，有何玄机？. 《新浪》 (中文). 2015-07-18. `{{cite news}}`: Invalid `|script-title=`: missing prefix (help)
3. ↑  〈國務院任免國家工作人員 慎海雄任國家新聞出版廣電總局副局長兼央視台長〉. 中國政府網. 2018年2月9號.
4. ↑  慎海雄任中央廣播電視總台台長 (簡體中文). NetEase. China Central Television. 2018年3月21號. 原先內容歸檔喺2018年3月21號. 喺2018年4月9號搵到. `{{cite web}}`: Invalid `|script-title=`: missing prefix (help)
油尖旺區
尖沙咀
**油尖旺區**係香港十八區之一，喺九龍半島西南部。2016年嘅人口有342,970人。

地理
--

油尖旺區包括尖沙咀、官涌、油麻地、京士柏、何文田（西）、旺角、大角咀同埋部分西九龍填海區。油尖旺區西面同南面係海，北面係深水埗區，東面係九龍城區。

九龍半島（西）| 大角咀 | 太子 |
| 奧運站 | 旺角 |
| 旺角西 | 油麻地 |
| 九龍站/香港西九龍站 | 柯士甸站 | 佐敦（舊稱官涌） |
| **海** （九龍角） |  | 尖沙咀 |

政黨辦公室
-----

民主黨總部：太子

民主黨九西支部：佐敦

南方民主同盟總部：佐敦

民主民生協進會：油麻地

公民黨九西支部：佐敦

社會民主連線總部：尖沙咀

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**並母**（粵拼：bing6 mou5；中古漢語拼音：**b**engx）係中古漢語聲母，屬脣音嘅幫組，係全濁聲母。呢個聲母接韻母時，無開合口之分，同四個等都可以接。

其例字如下（中古漢語拼音採用古韻羅馬字）：

|  |  |
| --- | --- |
| 一等 | 朋bong、倍baix、步boh、勃buot |
| 二等 | 龐brung、鮑braux、瓣brenh、帛brak |
| 三等 | 凡byam、婦biux、附byoh、服biuk、皮bie、辯bienx、斃bjed、愎bik |
| 四等 | 瓶beng、陛bex、蹩bet |

擬音
--

因爲大多數嘅漢語、域外方音、對音中，並母大多發/b/，所以學界一致同意將佢擬音爲/b/。但對於係咪送氣就有得拗，有啲話係送氣音[bʱ]，有啲話係唔送氣音[b]，有話平送仄唔送，有話無所謂。不過，佢喺送氣唔送氣方面，冇對立嘅音位。

各學者擬音| 聲母 | 古韻羅馬字 | 高本漢 | 李方桂 | 陸志韋 | 王力 | 周法高 | 李榮 | 邵榮芬 | 蒲立本 | 董同龢 | 鄭張尚芳 | 潘悟雲 | 《廣韻》字數 |
| --- | --- | --- | --- | --- | --- | --- | --- | --- | --- | --- | --- | --- | --- |
| 並 | b | bʱ | b | b(bʷ) | bʱ | b | b | b | b | bʱ | b | b | 1118 |

註：過往學界曾用逆撇號「ʻ」代表送氣音，後來國際語音學學會已規範用「ʱ」作爲濁音送氣符號，上表亦依規範統一。

上古來源
----

大部分學者都認爲滂母字來自上古漢語嘅[b]輔音，呢個音喺上古音到中古音嘅演變好穩定。

分類
--

| 唐守溫三十字母 | 宋三十六字母 | 陳澧 | 曾運乾 | 白涤洲 | 李榮 | 周法高 |
| --- | --- | --- | --- | --- | --- | --- |
| 並 | 並、奉 | 並、旁 | 蒲、符 | 蒲、符 | 並 | 並 |

反切上字
----

《廣韻》度，屬並母嘅反切上字有23個。

* 重唇：蒲步裴薄白傍部平皮便毗弼婢
* 輕唇：房防縛附符苻扶馮浮父

演變
--

喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱**奉母**（fung6 mou5；中古漢語拼音：byungx）。

### 喺粵語嘅演變

早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。

重脣音中，到現代粵語並母清化，平仄送氣狀況各片粵語唔同，喺廣府粵語，平聲讀送氣p [pʰ]，仄聲讀唔送氣b [p]。對聲調嘅影響係：並母字派入聲調中嘅陽聲調。少數陽上聲嘅並母字送氣，如抱讀pou5。

輕脣音中，佢喺三十六字母屬奉母，到現代粵音清化，變做f [f]，對聲調嘅影響係：奉母字派入聲調中嘅陽聲調。

切韻嘅並母變奉母有條演化式：b+i, y+a, o, u = v。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲v。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 房 | 平 | 白 | 伐 | 父 | 病 | 浮 | 盤 | 步 | 薄 |
| byang | bieng | brak | byat | byox | biengh | biu | buan | boh | bak |
| fong4 | ping4 | baak6 | fat6 | fu6 | beng6 | fau4 | pun4 | bou6 | bok6 |

調返轉頭，現代粵語中嘅p聲母來源自中古音嘅滂、並二母，b聲母來源自中古音嘅幫、並二母，f聲母來源自中古音嘅幫、滂、並、溪、曉五母。

### 喺吳語嘅演變

切韻嘅並母喺吳語中分兩種，重脣並母、輕脣奉母都繼續係古音狀態，並母對應嘅係吳拼係b [b]，奉母對應嘅吳拼係v [v]。

### 喺普通話嘅演變

切韻嘅並母喺普通話嘅演變同粵語一樣，重脣並母清化，送氣方面，平聲送氣，讀普拼p [pʰ]，仄聲唔送，讀普拼b [p]，輕脣奉母清化爲f。

### 喺日文嘅演變

喺日文，並母唔分輕重脣，喺吳音係ば行（[b]），喺漢音係は行（[h]／[ɸ]）。

### 喺韓文嘅演變

喺韓文，佢嘅聲母冇輕脣化，切韻嘅並母一律繼續係重脣音，但喺送氣方面，有啲係ㅂ（[p]），有啲係ㅍ（[pʰ]），冇乜規律。如排讀배（bae），皮讀피（pi）。

### 喺越南文嘅演變

喺越南文，重脣並母繼續係古音形態b（[ɓ]），輕脣奉母清化爲ph（[f]），佢哋兩種喺聲調上都派入陽聲調。重紐四等字會轉t，如幣讀tệ。

睇埋
--

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**驚奇宇宙**（Marvel Universe）係驚奇漫畫嘅英雄居住嘅宇宙，入面有其他平行宇宙，例如正統世界係Earth-616，Ultimate Universe係Earth-1610。另外，電影都當係平行世界之一，好似電影《復仇者聯盟》就係喺Earth-199999發生嘅事。

一覽
--

### Earth-616

主線故事發生嘅世界。

### Earth-1610

終極宇宙，終極英雄所在地，人物比Earth-616少。喺人物設定上有唔同，例如神奇4俠後生咗又勁咗。而個別終極英雄嘅性格、命運同Earth-616大不相同。某幾個終極英雄例如「神奇先生」Reed Richards可以同其他宇宙作通訊。

### Earth-2149、Earth-6195

同Earth-616好似嘅喪屍世界。

### Earth-199999

電影世界，暫時知道嘅人物有新變形俠醫、鐵甲奇俠、雷神奇俠、鷹眼等喺《復仇者聯盟》出現過嘅所有人物。

### Earth-928

2099年嘅終極宇宙

### Earth-1218

普通人類居住緊嘅世界，冇超級英雄。

### Earth-10005

電影《變種特攻》嘅世界，現時只見有變種人（Mutant）嘅存在。

### Earth-121347

電影《幽靈車神》嘅世界。

### Earth-96283

電影《蜘蛛俠》系列嘅世界。

### Earth-90214

30年代嘅世界，反派比超級英雄多。

### Earth-8311

以動物為主嘅世界，蜘豬俠（Spider Ham）係主角。

### 設定

喺呢個宇宙，神係同時存在，有維京神（雷神奇俠）、希臘神（Zeus）等等。而耶和華（Yahweh）同One above all接近同級。
中世紀一件藝術品
**中世紀**（粵拼：zung1 sai3 gei2），又稱為**中古時代**（粵拼：zung1 gu2 si4 doi6），係歐洲歷史嘅一個時代（主要係西歐），由西羅馬帝國滅亡開始計算，直到東羅馬帝國滅亡為止，大概係公元476年－1453年。

中世紀呢段時期係歐洲文明嘅低潮，因為當時嘅歐洲冇一個強而有力嘅政權嚟統治。地方上封建堡主各自割據，戰爭多多，使到成個歐洲嘅文明長期停滯。所以一啲歐洲歷史學家都會形容中世紀係**黑暗時代**（粵拼：hak1 am3 si4 doi6）。

歷史
--

隨住西羅馬帝國滅亡，西歐陷入咗地方割據時期。呢啲割據勢力版圖裏面，以法蘭克王國勢力最大。公元6世紀法蘭克吞併咗而家嘅德國南部同意大利北部，成為法蘭克王國。到咗公元843年，法蘭克王國內亂，分裂成而家嘅法國、德國同意大利北面。

呢三個國家命運各有唔同。東法蘭克王國喺13世紀演變成法蘭西王國。東法蘭克王國就喺951年進佔意大利北部，重進軍埋羅馬，逐漸演變成「神聖羅馬帝國」。

而早喺公元6世紀，位處羅馬嘅教廷又建立咗「教皇國」，控制咗西歐嘅文化教育，只准傳播神學，科學理論要嚴格控制，重設立宗教裁判所懲罰異端。而且為咗對抗位處中東嘅伊斯蘭教國家，教廷發動咗八次十字軍東征。

中世紀係喺十字軍東征後慢慢結束。地中海一帶出現咗一批商業城市，好似威尼斯、佛羅倫斯等等。對外貿易又將一啲新技術帶嚟歐洲，例如火藥、造紙術等等。武器嘅改良後來畀人用嚟消滅各個割據勢力。因為商業發達，歐洲文明重新復興，展開咗文藝復興，好多商業文化亦都由此而嚟。

睇埋
--

* 封建制度
* 黑死病
* 伊斯蘭文明
* 成吉思汗
* 城堡
* 拜占庭帝國
* 歐洲黑暗時代
* 奇幻
《**柿子**》係香港歌手林憶蓮《蓋亞》唱碟入面嘅一隻國語歌。由常石磊同李焯雄填詞，常石磊作曲同編曲，林憶蓮同常石磊監製。

簡介
--

《柿子》係隻好有藝術性嘅一隻歌。作曲人常石磊喺佢中學時期已經寫咗呢隻歌。《柿子》係講緊氣氛變化，文明生活對大自然破壞嘅大道理。雖然《蓋亞》唱碟喺2012年9月21號先推出，但MV已經喺2011年8月27號首播。林憶蓮為咗拍《柿子》嘅MV，仲特登走到去冰島攞景。而負責呢隻MV嘅導演係A Such Films Production。

林憶蓮喺《歌手2017》終極淘汰賽唱咗呢隻歌，攞到嗰集觀眾票選第一名、歌手互投第二名。佢喺嗰晚嘅表演到仲著咗紅裙，重請咗台灣舞蹈家用現代舞形式嚟展現隻歌嘅意境。佢除咗希望呢個作品向大家傳遞環保態度，呼籲大家保護大自然、著眼人文、將人類對自然隨便破壞去深刻反省同反思嘅同時，重想畀觀眾喺隻歌入面睇而家嘅林憶蓮，發現自己喺音樂方面嘅成長。

參考
--

1. 1 2  Scarlett (2017-03-22). 〈連對手都給滿分！林憶蓮《柿子》為地球發聲奪冠〉. 娛樂頭條. 喺2020-11-20搵到.`{{cite web}}`: CS1 maint: url-status (link)
2. ↑  〈林忆莲唱常石磊中学作品 李健狂点赞《柿子》〉. 網易娛樂. 2017-03-21. 喺2020-11-20搵到.
3. ↑  許栢倫 (2017-03-26). 〈【歌手】林憶蓮唱《柿子》再奪第一：這是我很驕傲的作品！〉. 香港01. 喺2020-11-20搵到.
4. ↑  〈女歌手拍MV創意撞車 去趟冰島就成"精靈"了？〉. 人民網. 2013-12-04. 喺2020-11-20搵到.
5. ↑  〈【《歌手》入決賽！】林憶蓮改編翻唱《柿子》 歌迷評為「意識流」〉. 新浪香港. 2017-03-28. 原著喺2021-03-07歸檔. 喺2020-11-20搵到.

出面網頁
----

* 林憶蓮《柿子》嘅官方影片
**文明搖籃**，西方史學概念，意思為文明嘅起源地，亦即**早期文明**。

喺東亞如中國一般叫開做**四大文明古國**，特指舊大陸嘅兩河流域、古埃及、古印度同古中國呢四個文明搖籃[同來源不符]。近世研究認為新大陸嘅中間美洲同古安第斯都算係文明搖籃。唔同史學家亦有佢所添加，或者兩河流域再分拆，例如拆出古近東。

舊底文明搖籃，同大河文明之說相配。大河生出農業，要人管理灌溉，糧食多亦有餘裕生出商業，開城建市，變得有組織架構。故此底格里斯河、幼發拉底河、尼羅河、印度河、恆河、黃河、長江出現文明。然而好似中間美洲同古安第斯，就唔涉及大河。

梁啟超寫咗首二十世紀太平洋歌，以文明搖籃為概念，寫出「地球上古文明祖國有四，中國、印度、埃及、小亞細亞是也文明。」後來變成**四大文明古國**一字，但同佢古文明祖國意思有偏差。

兩河流域
----

內文：兩河流域文明
內文：巴比倫
兩河文明係人類歷史上最古老嘅文明之一。古希臘人把兩河流域叫做「美索不達米亞」，意思係「河同河之間嘅地方」。美索不達米亞又分兩個部分，南邊叫巴比倫尼亞，北邊叫亞述。就今日嚟講，兩河流域相當於今日嘅伊拉克一帶。

兩河文明時代最早嘅居民係蘇美爾人，佢哋響公元前4000年以前就來到呢度，兩河流域嘅最初文明就係佢哋建立嘅。後來嘅阿卡德人、巴比倫人、亞述人以及迦勒底人，繼承同發展咗蘇美爾人嘅成就，令兩河文明成為人類文明史上重要嘅一頁。其中巴比倫人嘅成就最大，因此，兩河文明又稱為「巴比倫文明」。

古埃及
---

內文：古埃及
公元前47年，凱撒大帝進攻埃及嗰陣，戰火波及亞歷山大城圖書館。幾十萬冊用古埃及文字寫嘅經卷一把火燒晒，其中包括當時最完整嘅埃及史。呢部史書係亞歷山大大帝死咗之後，喺埃及自立為王嘅希臘將軍托勒密一世要求埃及嘅祭司兼學者馬內托（Manetho）所寫嘅。呢部「埃及史」燒咗可以話係一個損失。不過嗰時重有第啲著作引用咗呢本書嘅一啲內容，令古埃及歷史嘅一啲片段傳到今時今日。而家，埃及學者重用緊馬內托嘅劃分，但帝王興衰更替，同確實嘅年代，重有好多度唔清楚。

古印度
---

內文：古印度
早喺大概西元前2500年，即係而家嘅巴基斯坦，文明就已經開始產生，古城哈拉巴同穆罕耶達羅嘅遺跡留有好多呢個早期文明嘅烙印。居民有度量衡同文字，識挖渠同運河。堡壘下嘅城市，係喺嚴謹計劃下起成嘅，神廟、住宅、浴室、街道，幾何形嘅G局同衛生系統嘅設計排水溝、運河等。出土嘅遺物非常豐富，包括黃金首飾同寶石、經雕刻過嘅石頭、青銅同土塑小雕像等。黃銅同青銅多半用嚟製造器具同武器。陶器通常以輪狀捏製，用火燒成，並畫上幾何、花草同動物等圖案。

古中國
---

內文：中國
世界文明發達最早嘅國家之一，有將近4000年有文字可考証嘅歷史。發現喺雲南元謀嘅猿人化石「元謀人」，距離而家大概170萬年，係中國境內已知最早嘅原始人類。距離而家四五十萬年前住喺北京周口店一帶嘅「北京人」，識企直咁行；識整同用簡單嘅架生；重識用火，已經具備咗人嘅基本特徵。

經過漫長嘅原始社會，約莫喺西元前21世紀，出現咗中國史上第一個朝代──夏。繼夏而興起嘅商（大概西元前16世紀—前11世紀）、西周（大概西元前11世紀—前770年）進入封建制度。之後就係春秋同戰國（西元前770年—前221年），有人認為係由封建制度過渡去中央集權嘅階段。

攷
-

1. 1 2  "Key Components of Civilization".
2. ↑  〈二十世纪太平洋歌〉. 原著喺2010年10月22號歸檔. 喺2021年8月20號搵到.

睇埋
--

* 愛琴文明（同四大文明古國同一時期嘅一個古希臘文明）
**楊潔篪**（粵拼：joeng4 git3 ci4；簡化字：**杨洁篪**；1950年5月1號—）係中華人民共和國嘅政治人同外交官，做緊中共中央政治局委員、中央外事辦公室主任。從2007年到2013年，做第10屆外交部部長。從2001年開始到2005年，佢係中華人民共和國駐美國大使。

爭議
--

### 「中國人不吃這一套」言論

喺2021年3月，美中高層喺阿拉斯加首府安克拉治會談，楊潔篪係中方代表，美國就中國喺香港、新疆、西藏、台灣問題嘅表現，作出批評，要求佢哋尊重當地人嘅人權。楊潔篪未有回應問題，但就對美國代表講咗一句：「美國沒有資格居高臨下同中國說話，中國人不吃這一套！」。呢句話喺中國網民之間大熱，但喺國際社會就充滿爭議性，甚至有啲人形容楊潔篪咁樣係潑婦罵街。就連一啲中國內地傳媒人同學者，都對呢句說話有保留。

參考
--

1. 1 2  〈楊潔篪是否嚴重失態〉. 《RFI - 法國國際廣播電台》 (繁體中文). 2021-03-19. 原著喺2021-05-07歸檔. 喺2021-07-02搵到.
2. ↑  〈"中國人不吃這一套" 分析：用江湖語言鼓動民粹主義〉. 《美國之音》. 喺2021-07-02搵到.

出面網頁
----

|  |  |
| --- | --- |
|  | 維基同享有多媒體嘅嘢：**Yang Jiechi** |

* Biography of Yang Jiechi, China Vitae.
* Biography of Yang Jiechi, Xinhuanet.
* Foreign Ministry Profile
* Foreign Minister's Profile

|  |  |
| --- | --- |
| 權威控制 | 
* VIAF: 6837154260487424480002

 |
**文恩澄**（Rannes Man，1984年6月1號—），原名**文婉澄**，係香港女導演，前唱作歌手。

事件
--

### 反駁黎瑞恩錯誤批評浸會大學學生會會長方仲賢言論

喺香港反送中運動期間，香港浸會大學學生會會長方仲賢因為去深水埗鴨寮街購買觀星用嘅觀星筆，畀警方以「藏有攻擊性武器」嘅名義拘捕。黎瑞恩喺私人Facebook入面話要試吓用射方仲賢對雙眼證明唔係攻擊性武器，又話450nm波長雷射筆無可能用嚟觀星。結果引來唔少網民同佢爭論，有網民反駁話喺鴨寮街賣嘅都應該合法，唔合法一早拉咗，又話好多老師教書嗰陣都會用雷射筆，對黎瑞恩強烈批評。文恩澄亦都反駁黎瑞恩，話5000mw嘅激光筆的確有危險，但方仲賢嗰支得20mw，連對眼都唔會有害。佢又話好多人屋企都有一堆有潛在危險嘅嘢，問題在於構唔構成拘捕理由，而律師黃國桐回應事件嘅時候，都話當非法用嚟攻擊人身，先可以定性為攻擊性武器，對方只係買，未足以構成攻擊性武器。。

參考
--

1. ↑  〈文恩澄 夢想成真 (第48期〉. 奇妙恩典 Grateful Heart).
2. ↑  〈黎瑞恩建議學生射眼測安全 網民︰果然係好無知 - 今日娛樂新聞 | 香港即時娛樂報道 | 最新娛樂消息〉. *am730*. 原先內容歸檔喺2020-08-26. 喺2021-01-08搵到.
3. ↑  〈【自認才疏學淺】黎瑞恩暗寸學生買觀星筆射眼：真係當全香港人係白癡 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-02-12. 喺2021-01-08搵到.
4. ↑  〈【激嬲粉絲】黎瑞恩發表「雷射筆射眼論」惹歌迷反感 小恩子忠粉怒碎簽名CD - 香港經濟日報 - TOPick - 娛樂〉. *topick.hket.com*. 原先內容歸檔喺2021-02-12. 喺2021-01-08搵到.
| How to read a taxoboxHow to read a taxobox**油桐** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 大戟科 Euphorbiaceae |
|
|
|
|
|
| 屬 | 油桐屬 *Vernicia* |
|
|
|
|
|
|
|
| 種 | **油桐 *V. fordii*** |
|

 |
|
| 二元學名 |
| ***Vernicia fordii***(Hemsl.) Airy Shaw |
|
|
|
|
|
|
|
|
|
|
|
|
|
|
|

**油桐**（粵拼：jau4 tung4；學名：*Vernicia fordii*），第個名係**光桐**（gwong1 tung4）、**三年桐**（saam1 nin4 tung4），係大戟科油桐屬嘅一種落葉喬木。原產地喺中國嘅華中地區，長江流域附近，佢係中國內地四大木本油料樹嘅其中一種。呢種植物喺中國內地嚟講，至少有成千年嘅栽培史。

形態
--

呢種植物一般比較矮，樹齡比較短，但係公乸唔同樹；莖部有紫紅色嘅條紋；佢嘅花嘅聚傘花序，花瓣係白色，一般喺4月開花，5月結果。佢嘅果一般喺10月先至熟，而且連續20~30年都有果出。而佢榨出嚟嘅油叫桐油，一般係金黃或啡黃色，有光澤嘅乾性油。

用途
--

油桐榨出嚟嘅油係唔食得嘅，因為佢嘅毒性比較犀利，但可以做工業用油，一般用喺整油漆、塑料、電器、人造橡膠、人造皮革、人造機油、油墨等製造業。

### 藥用價值

油桐嘅根、葉、花、籽、甚至榨出嘅油都可以做藥。有以下呢啲功效：

| 部位 | 功效 |
| --- | --- |
| 花 | 清熱解毒，生肌。 |
| 葉 | 清熱消腫，解毒殺蟲。 |
| 榨出嘅油 | 除嘔瀉痰，解毒殺蟲，潤膚生肌。 |
| 根 | 瀉氣消積，利水化痰，驅蟲。 |
| 籽 | 除風痰，消腫毒，利二便。 |

栽培史
---

油桐之所以有成千年嘅栽培史，係因為早喺唐朝嗰時，陳藏器寫嘅《本草拾遺》講咗「罌子桐生山中，樹似梧桐。」同埋其它記低咗同油桐有關栽培同利用史嘅書。唐宋之後，喺中國內地嘅南方山區種得比較多。雖然話湖南宜章從古代開始，就有種油桐嘅講法，但根據種植户話之前佢哋種嘅係光皮桐，而家佢哋種嘅係千年桐。同光皮桐差咗好遠。而呢種植物直到1880年之後先至傳到國外。

毒性
--

油桐嘅葉、樹皮、籽、根都有毒，尤其係籽最犀利。而佢嘅有毒成分係桐子酸同異桐子酸，呢啲酸會損害肝同腎。

註
-

1. 1 2 3  产桐油的千年桐种植前景好油桐经济效益高 互聯網檔案館嘅歸檔，歸檔日期2015年5月3號，. 创业第一步网 （2013-01-17）
2. ↑  油桐樹有毒嗎？ 互聯網檔案館嘅歸檔，歸檔日期2016年3月13號，. 王朝網絡

有關嘅書
----

* 中国少年儿童百科全书 自然·环境 第399页　浙江教育出版社 ISBN·7-5338-1946-2/G·1942

出面網頁
----

* 油桐 中国花卉网
* 油桐 認識植物
* 製油的原料 桐油的原料---油桐 臺中市沙鹿區深波圖書館
* 三年桐 荒野保護協會新竹分會
* 油桐, Youtong 藥用植物圖像數據庫 (香港浸會大學中醫藥學院) （繁體中文）（英文）
人類所用嘅語言，可以分為**聲調語言**同埋**非聲調語言**。聲調語言嘅英文係**tonal languages**或者tone languages。呢類語言嘅特點，就係喺發同一個語音嘅時候，用唔同嘅長短、唔同高低嘅聲調，會構成出唔同意思（即語意或語義）嘅說話。同樣道理，非聲調語言就係指語音聲調同埋長短等，唔會影響到語意嘅語言。

概括咁講，歐美大多數嘅語言屬於非聲調語言，而好多東方嘅語言，包括台灣話、客家話、廣東話、北京話，同埋非洲某啲語言，就係屬於聲調語言。

詳細解釋、例子
-------

喺聲調語言中，通常一個語音有好多個聲調，各自表達住唔同嘅意思。以下就攞廣州話中嘅 [sing] 音做例子。跟據廣州話標準拼音，呢個語音喺平音、上音、去音嗰陣，讀做 [sing]（個音會長啲），喺入音嗰陣，就讀做 [sik]（短促啲）。以下係詳細嘅拼音同埋相應中文字嘅列表，格式係「[拼音及聲調] 相應文字」。「○」係指漢字中冇呢個讀音嘅字。

[sing1] 聲；[sing2] 醒；[sing3] 聖；[sing4] 城；[sing5] ○；[sing6] 盛；[sik7] 色；[sik8] ○；[sik9] 食。

其他例子包括有：[bin1] 邊；[bin2] 扁；[bin3] 變；[bin4] ○；[bin5] ○；[bin6] 便；[bit7] 必；[bit8] 憋；[bit9] 別。同埋：
[jim1] 閹；[jim2] 掩；[jim3] 厭；[jim4] 炎；[jim5] 染；[jim6] 豔；[jip7] ○；[jip8] 醃；[jip9] 葉。

可以見到，同樣一個音，用唔同嘅音調同長短讀出嚟，意思會好唔同。同一個語音中，九個聲調都有中文字嘅情況非常少見。有時呢啲冇漢字表達嘅語音，會調到好似粗口咁，同人口頭調調 [tiu4 diu6] 嗰陣時要小心啲。

歧義
--

有啲人話聲調語言係英文中嘅**spoken languages**。正確啲嚟講，spoken languages應該係中文裏面嘅「口語」（語言學用字），即係通過口耳相傳、可以畀人用口「講」出嚟嘅語言。聲調語言同埋非聲調語言，其實都係口語（可以講出嚟），係口語中細分嘅類別。

睇埋
--

* 聲調輪廓
* 音系類型
* 叶音

| * 睇
* 傾
* 改
語言類型學嘅主要概念 |
| --- |
| **音系類型**
* 聲調語言（聲調輪廓 · 純平同非平聲調）
* 音節結構（複輔音）
* 等時
 |
| **語序**
* VO 語序（SVO · VSO · VOS）
* OV 語序（SOV · OSV · OVS）

* OS 語序
* 自由語序
* 關係子句
* 短語中心方向
* 話題優先語言
 |
| **詞句配列**
* 可以睇咗文法格先
* 對格型、能格型、二種斜格型同三立型
* 分裂能格型

* 雙及物配列（直接 · 間接）
* 睇埋零標記語言
 |
| **構詞類型**
* 分析語同綜合語
* 孤立語、黏著語同屈折語
 |
| **拉雜相關**
* 文法（關係子句 · 一致）
* 論元價位
* 據由嘜法
* 省略、無主語言同甩代語言

* 數詞
* 色名
* 普世語言通則
* 語言學（比較語言學 · SLA）
* 語言距離
* 翻譯
* NLP
 |
| How to read a taxoboxHow to read a taxobox**油椰子** |
| --- |
| 喺西非地區街頭種嘅油椰子喺西非地區街頭種嘅油椰子 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
| （未分級） | 被子植物 Angiosperms |
|
|
|
|
|
|
|
|
|
| （未分級） | 單子葉植物 Monocots |
|
|
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
|
|
|
|
|
| 屬 | 油椰屬 *Elaeis* |
|
|
|
|
|
|
|
| 種 | **油椰子 *E. guineensis*** |
|

 |
|
| 二元學名 |
| ***Elaeis guineensis***Jacq. 1763 |
|
|
|
| 油椰子嘅主要出產國油椰子嘅主要出產國 |
|
|
|
|
|
|
|
|
|
|
| 別名 |
| * *Elaeis dybowskii* Hua, 1895
* *Elaeis macrophylla* A.Chev. 1920（无效名）
* *Elaeis madagascariensis* (Jum. & H.Perrier) Becc. 1914
* *Elaeis melanococca* Gaertn. 1788
* *Elaeis nigrescens* (A.Chev.) Prain, 1913（无效名）
* *Elaeis virescens* (A.Chev.) Prain, 1913
* *Palma oleosa* Mill. 1768
 |

**油椰子**（粵拼：jau4 je4 zi2；學名：*Elaeis guineensis*），又叫**油棕**（jau4 zung1），係棕櫚科油椰屬嘅常綠直立喬木，原產地喺西非地區。而家喺熱帶同亞熱帶地區入面可以搵到。呢種植物既係世界綠色油庫嘅其一成員，又係名副其實嘅「搖錢樹」。呢種植物重係世界上單位面積產量最高嘅一種木本油科植物。

發現史
---

呢種植物喺19世紀或之前，一直匿埋喺西非嘅熱帶雨林地區，直到20世紀初先至俾人發現同關注。

形態
--

植株一般有10m高到，樹徑30cm，樹幹有宿存嘅葉基響度。葉長3~6m，一般簇生喺莖頂，裂片有50~60條，樣係帶狀嘅披針，羽狀葉。花一般係單性，公乸同樹兼肉穗花序，而且一年四季都開花。果係正立或倒立蛋形嘅聚合果，每個大穗結1000~3000隻果，最大嘅果有20kg咁重。果實初期綠，長大中期轉紫黑，好實兼難掹落 ; 熟時轉橙紅先至識甩落嚟。果肉同果仁超過15kg，有60%嘅油響度。

適應環境
----

呢種植物鍾意暖而濕嘅氣候，既唔禁凍，又唔禁旱。要喺上層比較深而厚、兼疏松又肥嘅酸性土或重土度種。

用途
--

呢種植物嘅果同果仁都可以榨食用油，重可以整成高級奶油同朱古力糖、雪糕。喺工業嗰邊可以整靚嘅番梘。果重可以提取CH3COOH同HCOOCH3嚟整活性炭同纖維板。油椰餅可以做飼料。另外，喺熟咗嘅花序流出嘅汁重可以用嚟整酒。

### 藥用價值

油椰子嘅根可以做藥，有祛瘀消腫嘅功效。

世界上單位面積產量最高嘅一種木本油科植物
--------------------

油椰子之所以做咗世界上單位面積產量最高嘅一種木本油科植物，係因為佢一般生產椰油200kg/畝，重多過花生嘅出油量成5~6倍，甚至重多過大豆嘅出油量成差唔多10倍，所以佢有「世界油王」嘅名。

有關嘅書
----

* 中国少年儿童百科全书 自然·环境 第396页　浙江教育出版社 ISBN 7-5338-1946-2/G·1942

出面網頁
----

* 油棕 儿童资源网
* 油棕 Elaeis guineensis Jacq. 中国植物志
* 油椰子 認識植物
* 油棕 台灣環境資訊協會-環境資訊中心
* 油棕 植物网
**油柑子**（學名：*Phyllanthus emblica*），又古稱**餘甘子**，葉下珠科葉下珠屬，分布於印度、斯里蘭卡、印度尼西亞、馬來西亞、菲律賓、南美、臺灣、香港、江西、福建、廣東、海南、廣西、四川、貴州、雲南以及中南半島等埞，生長於海拔200米到2300嘅地區，喺山地疏林、灌木叢、荒地或者山溝啲向陽處多見，亦都有人工種植。果生食得，味酸、微苦而甘香，食用後先苦後甘，口有餘甘味，生津止渴。乾葉做得枕頭芯。又藥用得。

名稱
--

**庵摩羅果**、**米含**（廣西隆安）、**望果**（雲南文山）、**木波**（雲南傣語）、**七察哀喜**（雲南哈尼）、**噜公膘**（雲南瑶族）、**滇橄欖**、**油甘子**（華南）、**油甘**（潮州話）、**油柑子**（香港）、**油柑**（日語：油柑）。

古有梵文譯名「**庵摩勒**」「**庵摩羅迦**」（梵文：āmalaka），記載有喺晉代嵇含本《南方草木狀》與及明代姚可城本《食物本草》入便。梵語名亦都着馬來話借用，即**馬六甲樹**（馬來話：Pokok Melaka），後尾成爲馬六甲個名嘅起源。

特徵
--

油柑子一般高約1至3米，生長喺灌叢或者疏林入便。花期為4到6月而果期為7到9月。花細而黃綠色，喺枝條上簇生，果實球形，直徑約1.5厘米。葉片兩列排，羽狀複葉，葉線狀長圓形，頂鈍圓或者截平，有銳尖頭或者微凹，基部淺心形而稍偏笡，上面綠色，下面淺綠色，長0.8-2厘米，寬2-6毫米，乾後淺褐色或者帶紅色，近無柄；落葉嗰陣成條細枝甩落；托葉線狀披針形，長1.2-2.5毫米，褐紅色，邊緣有睫毛。花簇生於葉腋，花細，黃色；單性，雌雄同株，具短柄；每花簇有1朵雌花，花梗長0.5毫米，花盤杯狀，包藏子房達一半以上，邊緣撕裂，每花有花萼5-6片，長圓形或者匙形，較厚，邊緣膜質，多少具齒無瓣，子房卵圓形，子房上位，3室，花柱3，基部合生，頂端再2裂；雄花雄蕊3，花絲合生成0.3-0.7毫米嘅柱，花藥直立，長圓形，頂端具短尖頭。蒴果呈核果狀，圓球形，直徑約1.5厘米，外果皮肉質，淺綠色，初為黃綠色，熟後呈赤紅色，內果皮硬殼質；隻種略帶紅色。花期4-6月，果期7-9月。

* 果、嫩葉同花蕾果、嫩葉同花蕾
* 開花嘅嫩枝開花嘅嫩枝
* 樹幹樹幹
* 油柑子油柑子
* 種子種子
* 果果

名產地及風俗
------

> 南方油柑子風味過於橄欖，多販入北州。方實時，零落藉地，如槐子、榆莢。土人乾以合湯，意味極佳。其木可以制器，欽陽所產為最。蓋大如桃李，清芬尤甚也。世間百果，無不軟熟，唯此與橄欖雖腐尤堅脆，可以比德君子。南人有言曰：「餘甘一時熟，獐一日肥。」其說：蓋二物忽然有異，則餘甘熟一時頃而復生，獐肥一日而復瘦也。欽州靈山縣一士人姓寧，其大父一日往山間，忽見餘甘遍山，如來禽紛熟。飽餐快甚。須臾便復青脆，袖中猶攜數熟餘甘，歸以示閭里，至傳為異事。——《嶺外代答・花木門果實附草附》
> 
> 

* 產於廣東汕頭市潮陽區谷饒鎮嘅谷饒獅頭油甘係其中一個名優品種，鮮食得，加工後製成佐餐餸又得，仲加工得成高級蜜餞。
* 香港荃灣油柑頭一帶盛產油柑子，所以得名，亦有油柑頭村。
* 中國大陸油柑子一般喺秋分前後收穫並上市，係中秋拜月佳果。
* 用鹽或者甘草、白糖等可以醃製成「咸油甘」同埋「甘草油甘」。
* 南印度一帶亦都有捉佢製成醃製品嘅風俗。

考
-

1. 1 2  昆明植物研究所. 〈餘甘子〉. 《《中国高等植物数据库全库》》. 中国科学院微生物研究所. 原著喺2014-11-29歸檔. 喺2010-01-29搵到.
2. ↑  余甘子 Yuganzi

讀埋
--

维基文库中的相关文本： 《欽定古今圖書集成·博物彙編·草木典·餘甘子部》，出自蔣廷錫《古今圖書集成》

連出去
---

* 餘甘子
* 樹木谷:油甘子
* 余甘子
* 余甘子 Yuganzi 藥用植物圖像數據庫 (香港浸會大學中醫藥學院) （白話文）（英文）
* 余甘子 中藥材圖像數據庫 (香港浸會大學中醫藥學院) （白話文）（英文）
* 餘甘子 Yu Gan Zi 中藥標本數據庫 (香港浸會大學中醫藥學院) （繁體中文）（英文）
**輔導熱線**係透過電話傾談嘅輔導服務，探討來電者嘅處境、問題、危機，並提升來電者嘅自我認識同發展個人潛能，從而協助來電者克服困難同障礙。對於抑鬱症同恐懼症嘅患者，輔導熱線是一種有效嘅治療方法。

起源
--

輔導熱線起源於1958年美國自殺預防中心，當時輔導熱線係為咗向企圖自殺者提供即時嘅危機介入。後嚟發展成為精神病康復者、問題賭徒、酗酒人士、性暴力等嘅支援同輔導服務。香港撒瑪利亞防止自殺會於1960年代展開咗香港第一條熱線輔導服務，當時只有一名全職社工同義工負責接聽來電，其後香港青年協會、家計會等相繼喺香港展開唔同類型嘅熱線輔導服務。

特色
--

輔導熱線同傳統嘅輔導服務有啲唔同，輔導熱線有佢嘅獨特性，因此能夠吸引好多人致電熱線要求服務。來電者對於輔導嘅開始同終結擁有絕對權力，佢哋可以選擇適當嘅時間同地點先至致電熱線尋求服務，同時佢哋亦可以隨時終止輔導嘅過程。另一方面，由於電話嘅限制，輔導員冇辦法核實來電者嘅個人資料，因此熱線輔導相比傳統輔導私隱性較高，來電者可以向輔導員提供詳盡真實嘅資料，來電者因而可以更開放噉分享自己嘅感覺同困難。同時，輔導熱線擺脫地域嘅限制，尤其是現今社會手提電話嘅普及，來電者隨時都可以尋求熱線輔導服務。除此之外，熱線服務係危機介入嘅最方便同快捷嘅輔導途徑，來電者能夠喺短時間內搵到輔導嘅對象。最後，由於輔導熱線唔需要求求助者親身尋求協助，減少咗求助者嘅標籤效應，從而提升有需要人士尋求協助嘅動力。

限制
--

好多時來電者都係一次性來電，輔導員喺收線之後未必能夠為來電者提供服務，因此，時限對於來電者同輔者嚟講都係一種限制，來電者必須喺短時間內交代來電原因，同時喺分享問題嘅時候，應該避免集中討論過去嘅事情，來電者應集中討論現時嘅感受同處理問題嘅方法。輔導員方面，由於時間限制，輔導員必須準確噉評估來電者嘅需者，然後根據問題嘅危急程度同複雜程度訂立討論嘅先後次序，盡量喺20分鐘之內解決來電者嘅問題。因此，來電者內心深處嘅一啲感受未必可能因為熱線輔導而得到解決，因為熱線服務著重於此時此刻嘅問題同感受。

特殊來電者
-----

### 沉默者

沉默者來電有好多，可能純粹玩電話，可能來電者仍未能夠解開心理枷鎖，但輔導員唔係收到沉默來電就即刻收線，輔導員重必須問幾個問題，包括來電者重喺唔喺電話度、來電者沉默嘅原因、來電者嘅感受、電話中背景嘅聲音等。

### 性來電

來電者可能就青春期嘅生理變化、性取向、自慰、性交等問題致電熱線，喺面對呢啲問題嘅時候，輔導員需要先了解自己對性嘅接納程度同傾談性問題嘅限制，但輔導員必須認清輔導熱線嘅功能，輔導熱線係以輔導為目標，並唔係提供資訊性嘅資料。另一方面，部分來電者喺來電中大量提及性行為嘅過程，或以粗俗嘅名詞形容性器官，就可能係性騷擾電話。

參考
--

1. ↑  Lynch DJ, Tamburrino MB, Nagel R. (1997). Telephone counseling for patients with minor depression: preliminary findings in a family practice setting. J Fam Pract. 44(3):293-8
2. ↑  Tutty S, Simon G, Ludman E. (2000). Telephone counseling as an adjunct to antidepressant treatment in the primary care system. A pilot study. Eff Clin Pract. 3(4):191-3
3. ↑  Lester, D. (1995). Counseling by Telephone: Advantages and Problems. Crisis Intervention, 2, 57-69.
4. ↑  徐小曼、彭淑嫻編, (2007), 「你有心事 我用心聽」青少年熱線輔導--理解與介入, 香港:香港青年協會
5. ↑  Lester, D. & Brockopp, G. W. (2002). Crisis Intervention and Counselling by Telephone. Illiniois: Charles C Thomas Publisher.
6. ↑  Johnson, L. C. (1998). Social Work Practice: A Generlist Approach. Boston: Allyn and Bacon
7. ↑  Sanders Pete. (1996)2nd. An Incomplete Guide to Using Counselling skills on the Telephone. Redwood Books. Trowbridge, Wilys.
8. ↑  Wark, V. (1984). The Sex Caller and the Telephone Counselling Center. Springfield, Ill: Thomas Publisher.
**H. V. Burlingham**，通常簡稱為Burlingham，係英國黑池一間車身廠，主要出巴士車身，1928年成立。

Burlingham係由Herbert Victor Burlingham成立。1930年佢將間公司賣咗畀Richard Eaves同埋Harry Lowcock。

1940年，Burlingham停止車身生產，改出軍用物資，包括飛機組件，但去到1941年就開始出少少巴士車身。車身生產喺二次大戰完咗之後恢復。

Burlingham喺1960年俾都普全面收購，並喺1962年改叫**Duple Motor Bodies (Northern) Limited**（簡稱Duple (Northern)），不過Duple (Northern)重可以繼續出屬於自己嘅產品。

1970年開始，都普巴士車身生產集中晒喺原本Burlingham間廠。都普喺1989年執笠，但係間廠就運作到1990年先至執。

參考
--

### 書

* Townsin, Leyland Titans 1927-42, Glossop, 1981
* Townsin, Duple 70 years of Coachbuilding, Glossop, 1999
* Watson, Provincial Buses In Colour: 1960s, Hersham, 2001
* Brown, Plaxton 100 Years Of Innovation, Hersham, 2008
* Barber and Davies, Glory Days: Wallace Arnold, Hersham, 2007
* Fforde, First Among Sequels, London, 2007
* Atkins and Banks, Barton Volume One, Glossop
* Booth, Bus Operators 1970-Scotland and North East England, Hersham 2005
* Booth, Buses In Camera Scotland and Northern England, Shepperton 1973
* Townsin, Daimler, Hersham 2000

### 雜誌

* Classic Bus, 1992年起
* Bus and Coach Preservation, 1996年起
* Bus Fayre, 1987
| How to read a taxoboxHow to read a taxobox**軟體動物** |
| --- |
| 藍圈八爪魚係軟體動物藍圈八爪魚係軟體動物 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | **軟體動物門 Mollusca** |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

蝸牛係軟體動物
蜆係軟體動物
**軟體動物**，學名**軟體動物門**，拉丁學名**Mollusca**，生物分類一門，品種有八萬五千之多，無脊椎動物之中，品種之冠。海中生物各門，亦屬之冠，佔海中生物兩成三。唔單海中，淡水江湖、陸上都一樣，故此生物繁多，形態各異。一門各九到十綱，其中兩綱已絕。當中頭足綱，諸如魷魚、花枝、八爪魚，無脊椎動物之中，神經最發達，其中巨魷，更係無脊椎動物之中最大。以品種計，腹足綱至多，佔軟體動物八成，當中有螺、蝸牛等。

軟體動物品種繁多，結構殊異，好難概括話有乜共同特徵。要講最廣泛特徵，係套膜（mantle），內有腔用以呼吸、排洩，同埋佢個神經系統構造。其他構造只得假設通徵，難以一概而論。軟體動物器官，一官多用，有唔同功能，如有啲心同腎，兼做生殖。

軟體動物係人食用來源之一，而珠、貝等亦爲人所喜愛，有時價值連城。但有啲係有毒，如藍圈八爪魚，畀佢毒到，九死一生。
呢篇文講廣州市嘅光孝路。搵緊韶關市入面嘅光孝路嘅話，請睇〈**光孝路 (韶關)**〉。
**光孝路**（粵拼：gwong1 haau6 lou6）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係南北走向。南邊從中山六路同埋紙行路嘅交界開始，一直向北去到淨慧路嘅光孝寺附近。

概要
--

全長360米，闊8米，雙向2車道。成條路係單行綫，凈係可以從南邊向北邊行。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* **中山六路**、紙行路
* 淨慧路

史
-

其實呢條馬路喺古代嗰陣，係屬於廣州入面嘅其中一條巷仔。由於呢條街嘅最北邊有棟光孝寺響度先至改咗「光孝街」呢隻名。不過到咗民國19年（1930年），廣州市政府就整闊咗條光孝街，起咗條光孝路。喺文化大革命嗰陣，光孝路係嗌咗「紅書北路」呢隻名，到咗1983年，呢條路就重新改返原嚟之前嘅名，啫係依家叫「光孝路」。

特色
--

喺2006年，廣州電視台整嘅「和諧廣州，文明城市。」嘅公益廣告，入面啲字嘅粵語翻譯係「孝道，唔係凈係得光孝路」。
呢條路一般都係賣啲燒嘅松香同埋拜神啲嘢為主嘅。加上條路嘅北邊有棟光孝寺響度，重有好多間素食店同埋佛教用具檔口響度。喺2006年，廣州電視台整咗嘅其中一隻公益廣告（就係用到路名呢個）入面，就有講到**光孝路**呢條路，入面嘅宣傳標語就係「孝道，唔係凈係得光孝路。」（簡化字：孝道 不止光孝路）。

註
-

1. ↑  1982年10月嘅廣東科技出版社出嘅交通安全手冊，第80頁同埋第81頁之間嘅路線圖
2. ↑  〈"和諧廣州，文明城市"公益廣告〉. 原著喺2012年10月24號歸檔. 喺2014年4月15號搵到.
**光塔**（粵拼：gwong1 taap3）係中國廣東省廣州市入面嘅其中一座有伊斯蘭特色嘅塔。而呢座塔係喺越秀區嘅懷聖寺入面。呢座塔嘅全名係「懷聖塔」。佢喺公元627年起緊懷聖寺嗰陣都一齊起埋喇。

名
-

睇埋：懷聖寺
### 粵語諧音字？

之前光塔原嚟用緊嘅名「禮塔」，而喺阿拉伯文入面係讀成個「邦卡塔」（阿拉伯文：بنكا برج‎）嘅名，不過由於個粵語入面，「邦」（bong1）字同個「光」（gwong1）字都幾近讀音下，所以咪講下慣咗，咪嗌咗「光塔」囉。

### 有導航照明燈？

由於呢座塔好似個圓筒形噉企喺個珠江邊度，喺唐朝嗰陣，每晚黑個塔頂成日掛住個導航燈响度先至改咗噉嘅名。

### 塔嘅表面顏色？

話到呢座塔，由於佢嘅表面係個圓形嘅灰色裝飾噉，睇落去好似個乾淨嘅銀筆噉，所以咪改咗「光塔」嘅名囉。

座塔喺幾時起
------

如估問話呢間嘢喺幾時起嘅，其實喺唐朝初葉，伊斯蘭教先知模罕默德就派咗4個門徒嚟到中國度傳教，到咗公元627年，阿布雲嘉斯同廣州入面住嘅阿拉伯穆斯林佬一齊捐咗錢起咗間清真寺，甚至重起埋座塔嚟紀念模罕默德。如估講話記載，最早係喺公元9世紀中嘅阿剌伯旅行家——蘇李文寫嘅《東遊記》嗰本嘢入面寫咗，話中國嘅伊斯蘭教古蹟——廣州嘅光塔就係喺廣東省廣州市越秀區嘅光塔路入面，懷聖寺院嘅西南角，佢同另外3個寺（聖友寺、鳳凰寺、仙鶴寺）都喺埋一齊，話成係伊斯蘭教傳傳入中國之後，最早起嘅四大著名清真寺。而喺南宋時期，岳珂寫嘅《桯史》本嘢度就話咗呢座塔，方信孺就喺《南海百詠》入面寫嘅「詠蕃塔」嗰首詩度重寫咗呢句：「蕃塔始于唐時，曰懷聖寺塔。」

介紹
--

呢座塔有36.6米噉高，佢係用磚石嚟砌嘅，而建築嘅平面就好似個圓形噉，中間係實柱體，而响塔頂嗰度重見到個「邦卡樓」响度，而塔入面重有條石級樓梯，係條螺旋形嘅，可以去到塔頂嘅露天平台度。而喺平台嘅正中間，重有個圓形嘅塔仔响度，而塔頂重有隻金色嘅雞，佢可以查到啱啱係咩風向噉，雖然話喺1669年嗰陣俾颶風吹冧咗兩次，但後嚟又重新起過，就變成依家嘅葫蘆頂喇。而呢座塔同新疆維吾爾族自治區嘅吐魯番市入面嘅蘇公塔差唔多曬士噉。但係光塔嘅樣係好特別，佢重係成個中國入面，最罕見嘅其中一座塔。雖然話經過咗幾次裝修，但係佢到依家為止，重有阿剌伯地區嘅伊斯蘭建築嘅風格氣派响度。

重新裝修經歷
------

根據依家重喺度嘅碑刻寫住，光塔寺喺1350年、1467年、1695年同1935年都重新裝修過下。

研究同考古
-----

光塔寺喺研究中國嘅海外交通史、建築史、伊斯蘭教史同中國嘅伊斯蘭國家人民嘅經濟文化交流，都有住重要嘅意義。喺1949年中華人民共和國成立咗之後，廣州市人民政府就出咗錢將座光塔都裝修咗2次，依家都幾新淨下，佢重攞咗中國嘅重點文物保護單位添。而家喺中國穆斯林同伊斯蘭教國家嘅人成日嚟呢度搞宗教活動嘅。

睇埋
--

* 伊斯蘭教
* 懷聖寺
* 光塔路

連出去
---

* 广州光塔
* 广州：光塔寺
座標: 23°7′44.3″N 113°15′1.85″E﻿ / ﻿23.128972°N 113.2505139°E﻿ / 23.128972; 113.2505139

**光孝堂**（粵拼：gwong1 haau3 tong4）係中國廣東省廣州市入面嘅其中一間比較緊要嘅基督新教教堂，喺越秀區光孝路9號嗰邊。東南邊冇幾遠就係西門口站嘅C出入口。呢間教堂係由旅美華僑基督徒自己組織嘅中華綱紀慎自理傳道會（公理會）返到中國嗰陣，喺1921年12月丼錢起，1924年11月24號搞掂。呢間教堂係廣州比較大嘅其中一間教堂。

結構
--

呢間教堂坐西向東；長35米，闊23米，有26.7米（4層樓）咁高。建築風格係中西式合璧，用意大利批蕩。總面積1，470平方米，堂體比較闊。其中2樓同3樓半可以同時畀1200幾個人入去參拜；而地下部分係辦幼稚園。

史
-

喺1872年，有位旅美華僑自己出錢，喺美國三藩市嗰邊起咗間伯大尼大禮拜堂，重喺1886年嗰時組織咗中華綱紀慎自理傳道會，而呢個會係唔受外國差會控制，嚟畀咗黃瑞堂、鄺廣德嚟做董事長。而董事長佢哋係負責厝埋啲傳道會基金，跟住喺中國廣東台山起教堂。喺1894年，傳道會重派咗黃瑞堂同鄺廣德帶錢返到廣州，就喺而家嘅十八甫嗰邊買咗間屋嚟搞宣道堂。而1897年，傳道會就派咗趙哲君嚟做牧師，重安排佢返去廣東嗰頭搞教會會務。而趙君到咗廣州之後就將宣道堂改成「星導書樓」，而大樓入面就裝住西方各種社會同自然科學（冚唪唥同基督教有關嘅嘢）嘅圖書畀人睇。嗰時清政府搞維新或戊戍政變而導致書樓冇辦法再經營落去，最後就恢復返辦宣道堂。但係，由於信徒越嚟越多，加上堂舍又鬼咁窄，係時候要整大間喇，結果趙哲君就喺光孝路嗰邊買咗塊地。咁啱嗰時譚沃心牧師返咗嚟廣東，佢除咗擔任神學院教授之外，重俾傳道會嗌咗佢去做總幹事。就係噉，趙哲君同譚沃心就一齊厝錢嚟起間新嘅教堂。而教堂喺1921年12月開始起，起到1924年11月11號先至搞掂，一共丼咗70000蚊毫銀嚟起，「重改咗名嗌中華基督教會光孝堂」嘅名。嗰時重辦咗正光小學同幼稚園（解放之後畀咗越秀區人民政府，而家係光孝幼稚園）同各種短期民眾教育、其他公益事業，結果俾社會猛咁話佢點好。但係佢喺文化大革命嗰陣就唔好彩，由於嗰時嘅紅衛兵殺到教堂入面，用咗24個重就將教堂前面個院入面堆嗰座巨型書山冚唪唥都燒嗮。跟住就捉埋王牧師，用棍嚟威脅佢將墙壁夾層入面，冚唪唥嘅金條畀嗮出嚟，甚至佢重用鉸剪將王牧師屋企冚唪唥啲衫褲剪爛嗮；同埋屋企冚唪唥啲嘢都丼爛嗮。嗰時就係所謂嘅「破四舊」。就係噉，間教堂就俾信誠舊貨商店霸咗，一霸就18年咁耐，直到黨嘅十一屆三中全會為止。後嚟1978年中國改革開放之後，由於市政府重新關住咗下宗教信仰嘅自由，就喺1984年底，佢哋將房產畀返嗮教會去管理，而1985——1990年期間，呢間教堂就用咗嚟做臨時會所。其中1988年廣州市兩會入面，決定咗恢復光孝堂為開放堂，嗰時因為年久失修，入面已經喺爛融融到冇得用咁滯。就喺1989年，基督教協會成立咗修建小組嚟厝錢申請重新裝修過，結果市政府有關部門就批准咗呢單嘢，喺1991年2月份開始搞咗個大裝修，而工程喺1991年11月24號先至搞掂，嗰日重新開返堂。之後信徒就過返正常嘅宗教生活。2008年底，光孝堂俾市政府加咗入去廣州市文物保護單位嗰邊。

附近嘅交通
-----

* 巴士：
西門口（人民北路）站、西門口（中山六路）站、海珠北路站
* 廣州地鐵：
1號綫：西門口站

出面網頁
----

* 基督教光孝堂 丁丁網

註
-

1. ↑  〈亲历：永久的悔疚〉. 羊城晚报. 2008-03-23. 原著喺2008-10-10歸檔. 喺2012-09-12搵到.
2. ↑  〈第七批广州市文物保护单位名单〉. 广州市政府门户网站.`{{cite web}}`: CS1 maint: url-status (link)
**光孝路**（粵拼：gwong1 haau6 lou6）係中國廣東省韶關市入面，包括咗東西走向同埋南北走向嘅2條一般嘅馬路，都喺武江區入面，西邊同北邊都係去到惠民路，東邊去到武江路嗰頭。成條馬路好似數學符號「⊥」噉。

概要
--

呢度馬路搞咗好似數學符號「⊥」噉，所以就分開介紹：

* 東西：全長210米，闊8米，全線唔畀行車。
* 南北：全長490米，闊5米，全線唔畀行車。

名
-

如估講呢條路嘅名係點嚟嘅，好多人以為呢度附近有間光孝寺響度，不過噉諗就真係錯到交關喇。其實呢條馬路根本就冇光孝寺響度！而呢條馬路嘅名係因為舊時，附近有個光孝溪口渡口先至改咗噉嘅名。韶關武江區古代誌入面，好明顯寫住：光孝寺喺「韶州城西渡口五里」，而呢度係之前遇仙橋（而家係西河橋）西邊嘅「光孝溪口渡口」，而西河兒童公園離呢個渡口都冇1里嘅距離。而所謂嘅光孝寺喺粵北人民醫院附近。

經過嘅道路
-----

### 東西

呢度啲路嘅順序係從西去到東嚟排嘅，其中**加粗**咗嘅字係主幹道：

* **惠民路**
* 光孝路
* 武江路

### 南北

呢度啲路嘅順序係從南去到北嚟排嘅，其中**加粗**咗嘅字係主幹道：

* 光孝路
* **惠民路**

註
-

1. ↑  我的著作：利玛窦在韶州建造的第一座教堂的位置及建筑风格考（发表于《江汉大学学报》2012年第二期） [*失咗效嘅鏈*] 網易 zq2229137 的博客
**楊箕玉虛宮**（粵拼：joeng2 gei1 juk6 heoi1 gong1）
（注意「楊」字有地名變音，讀點樣嘅「樣」），又嗌**玄帝廟**（jyun4 dai3 miu2\*6）或**北帝廟**（bak1 dai3 miu2\*6），係中國廣東廣州嘅古蹟，大明萬曆年間起好，位置喺越秀區楊箕，中山一路雄鎮大街2號（中山一路13號小區後邊近楊箕村北牌坊隔籬）。

間嘢試過喺大清康熙辛丑年（1721年）重新起過，亦經歷過8次重修，2002年9月被列入咗廣州市登記保護文物，重喺2015年8月19號連同佢哋嘅石刻一齊，升級做廣州市文物保護單位。佢亦係楊箕喺2011年6月搞大改造時唯一冇被拆嘅古蹟。不過喺2016年8月12號修繕時俾媒體記者質疑佢有過度修繕單瀨嘢事。

風格
--

間嘢佔地面積312m²，其中前庭花園有120m²咁大。座南向北，三間兩進一天井，兩邊有整到四架卷棚廊，入面嘅建築屬明清時期嘅磚木結構風格。裝飾屬硬山頂，人字封火山牆，琉璃龍船脊同埋碌灰筒瓦結構。正殿有隻玄天北帝神像，兩邊有華光同康公神像各一嚿。而正門頭頂嘅「玉虛宮」石刻同兩邊嘅楹聯都係由大清年間進士——鮑俊負責寫出嚟。東西兩廊牆邊鑲嵌咗9嚿石碑，其中有6嚿係大清時期重修過嘅碑記；2嚿係民國時期重修過嘅碑記；凈低嗰嚿寫住「奉憲均斷三鄉碑文」啲字樣。

攷
-

|  |  |
| --- | --- |
|  | 維基同享有多媒體嘅嘢：**JoengGei JukHeoi Palace** |

1. ↑  〈杨箕村七年〉. 中国新闻周刊网. 2016-11-30. 原著喺2018-01-24歸檔. 喺2018-03-16搵到.
2. ↑  陂水之爭——廣州楊箕村考察記
3. ↑  〈广州杨箕玉虚宫屋顶被掀 专家：或过度施工(图)〉. 《羊城晚报》. 金羊网. 2016-08-12. 原著喺2016-08-13歸檔. 喺2018-03-16搵到.
《中國名人錄（第四版）》入邊嘅張惠長相片
**張惠長**（1899年5月6號—1980年7月18號），字**錦威**，廣東省香山縣人。中華民國飛機師、外交官、政治人物。

生平
--

1915年，張惠長同楊仙逸一齊被送往林森奉命喺美國成立嘅空軍學校學習飛行技術，後來張惠長又轉入美國寇蒂斯航空學校學習。1917年回國，任孫中山大元帥府侍從副官。1918年，任大元帥府航空處副處長，曾揸飛機協同陸軍討伐龍濟光。1920年，任粵軍飛機隊第一隊隊長。1922年，任廣州航空局副局長、第一隊隊長、代局長。中國國民黨改組後，佢去蘇聯學習。1928年回國後任航空學校首任校長。1928年6月，任航空司令。仲做過國民革命軍第八路軍總指揮部航空處處長。1928年11月11號，以張惠長為機長嘅「廣州」號陸上飛機從廣州大沙頭機場起飛，經十二個省最後抵達南京，成為中國航空史上里程碑。1929年8月24號，出任軍政部航空署署長。1929年9月10號，出任中國航空公司副理事長。

1929年，張惠長參加張發奎、李宗仁嘅反蔣軍作戰。1930年，張惠長參加中原大戰。1931年6月，任廣州非常會議國民政府空軍總司令、軍事委員會西南分會委員。同年，當選為中國國民黨第四屆中央執行委員。1932年任西南政務委員會常務委員。1933年4月29號，獲聘為全國航空建設委員會委員。同年底，閩變發生，張惠長喺閩變中，向全國發出「空軍人員暫不參加内戰」嘅通電，並動員廣東空軍近百人脫離廣東軍政府陳濟棠手下嘅航空局，轉投閩變中喺福州成立嘅中華共和國人民革命政府。

1935年，張惠長任中華民國駐古巴全權公使。1937年任滿歸國，任中山縣縣長。抗日戰爭期間，再任駐古巴公使。後回國再任中山縣縣長。1946年冬，又被任命為駐古巴公使，但未赴任。1947年初，被撤銷中山縣縣長職務。1947年4月24號，任立法院立法委員。1948年3月，當選第一屆國民大會代表。佢一直留喺中山縣。中國人民解放軍佔領中山縣前夕，張惠長赴澳門定居。1960年前後赴台灣，繼續擔任國民大會代表。

1980年7月18號，張惠長病逝。

參考
--

1. ↑  刘国铭主编 (2005). 《中国国民党百年人物全书》. 团结出版社. p. 266.
2. ↑  〈飞将军张惠长传奇〉. 中国广州网. 2005-06-14.`{{cite web}}`: CS1 maint: url-status (link)
3. ↑  〈辛亥旧事：护法卫国先驱张惠长〉. 中国新闻网. 2011-08-31.
**張德江**（粵拼：zoeng1 dak1 gong1，1946年11月4號—）係中國共產黨、中華人民共和國重要領導人之一，而家做緊全國人大常委會委員長，又係其中一個中共中央政治局常委。北韓金日成綜合大學經濟系畢業，做過中共中央政治局委員、國務院副總理，管工業、電信、能源、交通。遼寧台安人。

中共十八大之後，張德江接替升做中共中央總書記嘅習近平出任中央港澳工作協調小組組長，主管港澳事務。2013年當選全國人民代表大會常務委員會委員長，一直做到2018年。

家庭
--

* 張德江阿爸出身農民家庭。張德江曾經講過，「我爺爺農民，我父親工人，我12歲前生活農村，12歲出城。」
* 老婆辛樹森。山東海陽人，1949年出生，長春冶金建築學院本科，東北財經大學研究生，曾任中國建設銀行副行長。

工作醜聞同爭議
-------

### 受親共報章批評

#### 行錯路線

2016年9月29號，一向立場親中共兼有中資背景報章，《成報》發表評論文章點名批評張德江。文章指主管港澳事務中共中央港澳工作協調小組組長張德江，治港路線偏執強硬，搞敵我矛盾，造成社會嚴重撕裂，文章指出張德江主導香港路線失誤，錯判形勢及民情，全國人大「8.31決定」，導致「佔中」爆發。

#### 隱瞞疫情

想知多啲：2003年沙士疫潮 同埋 謝婉雯
文章又指從2003年下令隱瞞非典型肺炎疫情，病毒由廣東擴散到香港，造成近300名港人染病死亡，可算係「香港世仇」，又形容張係香港「災星」，而**張德江隱瞞疫情釀成大禍**，廣東省衞生廳廳長黃慶道等官員被罷免，但頭目張獲江澤民撐腰就無事。

### 訪港造成擾民問題

2016年5月17號至5月19號，張德江到訪香港出席一帶一路論壇造成**擾民爭議**。佢得到香港警方封閉多條道路，令車隊胡亂行駛，逆線而行，導致交通擠塞而混亂，不守香港本地交通規則引人咎病。有香港眾志成員攔截張德江車隊。

### 發表基本法爭議性言論

2017年5月27號，張德江出席紀念香港特別行政區基本法實施20週年座談會時**使用爭議性講話**。 佢聲稱「堅定不移推動『一國兩制』偉大事業繼續前進。面對風險和挑戰，要繼續堅定不移貫徹落實基本法」、「要加強基本法宣傳教育，在香港社會普遍樹立起國家意識和法治意識，使廣大香港同胞自覺尊重基本法、遵守基本法、捍衛基本法」、「樹立國家和法治意識」。而香港大律師公會前主席石永泰質疑有關講法：「中國法治排名比香港低這麼多，為何還可以對香港法治指指點點？是不是很諷刺呢？」。

### 捲入中國黑心疫苗風波

想知多啲：中國大陸疫苗亂象 同埋 2016年中國疫苗事件
### 同香港人會面有困難

#### 會面規矩嚴苛，泛民扭擰有拒見

張德江訪港5月18號晚上，特區政府安排晚宴並邀請包括泛民立法會議員共500人，除梁國雄、黃毓民。有議員上傳邀請函，指函上列明晚宴多項限制，包括：不得離座祝酒，並要求嘉賓交上大量個人私隱資料，甚至要證件相，更明言資料或會轉交執法機構查核。最終，多數泛民議員冇去，得工黨何秀蘭、民主黨劉慧卿、公民黨梁家傑，衛生服務界功能界別李國麟4個出席。

#### 首富稱病冇見佢

2016年5月13日一連幾日，李嘉誠有腸胃炎要小外出，重係有生之年首度缺席長和股東會。

#### 陳太冇忌諱，黃衣會張德江

由於近年香港爆發過雨傘運動，反共反建制係黃絲帶最紅，黃色成為香港政治界忌諱。但2016年5月19號，前政務司司長陳方安生身穿黃衫見中共黨員張德江，重冇跟在場人士一般節奏，做「拍拍手，笑笑口（四手代表）」，陳太一直雙手交握。雖然陳太最後有同張德江接觸，但事件已令香港人同媒體關注。

參考
--

1. ↑  常委中最早的知青張德江到底是不是太子黨？ 互聯網檔案館嘅歸檔，歸檔日期2018年11月7號，.，明鏡月刊，2013年3月15號
2. ↑  〈相識艱苦時張德江妻子是金融界強人〉. 阿波羅新聞. 2012-11-01. 喺2017-08-14搵到.
3. ↑  張德江禍港13年 從隱瞞沙士疫症至毀港普選夢 互聯網檔案館嘅歸檔，歸檔日期2019年5月8號，.成報 2016年9月29日
4. ↑  〈車隊又逆線 港島塞爆〉. 蘋果日報 (香港). 2016-05-20. 原著喺2016-05-24歸檔. 喺2016-05-25搵到.
5. ↑  〈港法制被搞？石永泰：整個法律界都忍了很久〉. 《明報》 (香港中文). 2017-06-20.
6. ↑  張德江「史無前例」會見香港泛民議員 BBC，2016年 5月 19號
7. ↑  李嘉誠抱恙 首度缺席股東會 患腸胃炎 留意下周會否見張德江 明報2016年5月14號
8. ↑  陳方安生穿黃衣晤張 互聯網檔案館嘅歸檔，歸檔日期2020年3月27號，.2016年05月20

|
|  |
| 前任：**吳邦國** | **全國人民代表大會常務委員會委員長**2013年3月—2018年3月 | 繼任：**栗戰書** |
| 前任：**習近平** | **中央港澳工作協調小組組長**2012年11月—2017年11月 |

| * 睇
* 傾
* 改
中國共產黨第18屆中央政治局常務委員會委員 |
| --- |
| 總書記 | 習近平 | 中國共產黨黨徽 |
| 其他委員
 | 李克強 | 張德江 | 俞正聲 | 劉雲山 | 王岐山 | 張高麗 |
**油菜**（粵拼：jau4 coi3）係種油料作物，可以用來榨油，榨出嘅油嗌菜籽油。日常開口講嘅「油菜」其實係個通稱，具體落，係有三個種嘅植物，佢哋都屬蕓薹屬（學名：Brassica），個樣都幾似。

具體品種
----

* 油菜籽，學名：Brassica napus，又叫甘藍型油菜。
* 蕓薹，學名：Brassica rapa，又叫白菜型油菜。
* 芥菜，學名：Brassica juncea，又叫芥菜型油菜。

油菜同菜心嘅關係
--------

油菜花
油菜花同花菻（lam1）
油菜嘅樣都好似菜心。而實際上，喺物種分類睇，菜心正正就係蕓薹（Brassica rapa），亦即油菜三個品種中一種。不過細分落去，菜心屬於蕓薹嘅變種蕪菁（Brassica rapa var. rapa）。

油菜花田
----

雲南羅平油菜花田
油菜開花時，成片田都係金黃色，好得人鍾意，好多攝影發燒友、畫畫人去啲油菜花田度攞景。

連出去
---

* Review of University of Alberta Canola Breeding Program
* Swathing and Harvesting Canola
* Canola Production
* North Dakota State University picture comparing canola oil fatty acid content with other oils.
* USDA-ERS Briefing Room - Canola Summary of canola production, trade, and consumption as well as links to relevant USDA reports.
**老章麻雀**係一個麻雀術語，講嘅係一種蔴雀玩法，而呢種玩法，亦係蔴雀最最最原本嘅玩法。不過而家流通緊嘅老章麻雀，其實只係五十年代之前嘅玩法，至於再早可以早到幾時，就無從稽考，不過已經可以講**老章麻雀**就係最原本嘅蔴雀玩法。

簡史
--

蔴雀最原本嘅玩法其實已經無從稽考，老章麻雀只可以話係最接近原本玩法，因為最原本嘅蔴雀同而家其實有好大分別，無論喺牌數同各門牌嘅稱呼都同而家嘅蔴雀唔同，而老章麻雀就係最接近而家蔴雀嘅最原始玩法。而家所有而家流行嘅蔴雀玩法，大致上都係由麻雀傳入咗唔同嘅地方，經唔同地方嘅文化影響，簡化咗之後演變出嚟，有人認為，如果無咗呢個簡化過程，蔴雀跟本唔會興起。

老章基本玩法
------

基本上老章麻雀同天九玩法好似，都係以閒家鬥莊家咁玩，例如閒家同閒家之間輸贏都以單計，但係莊家贏或者輸都係計雙，而家嘅蔴雀，莊家輸贏都只係計多一番，所以「莊」呢個角色喺老章麻雀入面同而家好唔同。

#### 副

老章麻雀每舖勝負用「副」（亦稱「符」) 為基本計算單位。和牌（食糊）以後，四家都要算自己手牌嘅「副」數。一般計法，每刻兩副；一九或番子四副；暗刻雙計；槓牌再雙計；暗槓又再雙計。例如：碰二筒，兩副。碰紅中，四副。暗刻一萬，八副。槓二索，八副。暗槓白版，三十二副。而和牌嘅一家，先加十副 （稱為平和十副）。自模、單叫、對碰、卡嶐等等，再加副。

副數加完即為底數。得到底數， 再計番。

牌中有中發白或者門風成刻，副數一番（即底數乘二）。和牌一家，若係清一色，副數再三番即八倍。

每家計好自己副數後，和牌一家向三家收取自己副數。其餘三家，亦各自向對方收取自己副數。莊家無論贏輸全部雙計。

老章之下，未曾和牌一樣可以按副收錢。換句話講，只要手牌副數夠一樣有錢贏。特別莊家贏輸都要雙計，所以老章麻雀，容易出現閒家之間互相放銃，累莊家輸錢。

參考
--

1. ↑  《麻雀法庭》第八章 1985年 博益出版 簡而清著 ISBN 962-17-0086-8

* 《麻雀實戰問答》 ISBN 962-14-2980-3